Uredba Komisije (ES) št. 1360/2002

z dne 13. junija 2002

o sedmi prilagoditvi Uredbe Sveta (EGS) št. 3821/85 o tahografu (nadzorni napravi) v cestnem prometu tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3821/85 z dne 20. decembra 1985 o tahografu (zapisovalni napravi) v cestnem prometu [1], kakor je bila nazadnje spremenjena z Uredbo (ES) št. 2135/98 [2], ter zlasti členov 17 in 18 uredbe,

ob upoštevanju naslednjega:

(1) Ker je treba tehnične specifikacije Priloge I(B) k Uredbi (EGS) št. 3821/85 prilagoditi tehničnemu napredku s posebnim poudarkom na skupni varnosti sistema in interoperabilnosti med zapisovalno napravo in voznikovimi karticami.

(2) Ker prilagoditev naprave terja tudi prilagoditev Priloge II k Uredbi (EGS) št. 3821/85, ki opredeljuje oznake in certifikate o odobritvi.

(3) Ker odbor, ustanovljen s členom 18 Uredbe (EGS) št. 3821/85, ni dal mnenja o ukrepih, ki jih predvideva predlog, in je zato Komisija predložila Svetu predlog v zvezi s temi ukrepi.

(4) Po izteku obdobja iz člena 18(5)(b) Uredbe (EGS) št. 3821/85 Svet ni sprejel odločitve, zato mora predlagane ukrepe sprejeti Komisija,

SPREJELA NASLEDNJO UREDBO:

Člen 1

Priloga k Uredbi (ES) št. 2135/98 se nadomesti s Prilogo k tej uredbi.

Člen 2

Priloga II k Uredbi (EGS) št. 3821/85 se spremeni:

1. Prvi odstavek točke 1 poglavja I se spremeni:

- dogovorjena oznaka Grčije "GR" se nadomesti s "23",

- dogovorjena oznaka Irske "IRL" se nadomesti s "24",

- za Avstrijo se doda dogovorjena oznaka "12",

- za Finsko se doda dogovorjena oznaka "17",

- za Švedsko se doda dogovorjena oznaka "5",

2. Drugi odstavek točke 1 poglavja I se spremeni:

- za besedilom "tahografskega vložka" se doda besedilo "ali tahografske kartice".

3. Točka 2 Poglavja I se spremeni:

- za besedilom "na vsakem tahografskem vložku" se doda besedilo "in na vsaki tahografski kartici".

4. V poglavju II se naslovu doda naslednje besedilo "ZA IZDELKE, SKLADNE S PRILOGO I".

5. Doda se naslednje Poglavje III:

"III. CERTIFIKAT O ODOBRITVI ZA IZDELKE, SKLADNE S PRILOGO I B

Država, ki je izdala odobritev, mora vlagatelju izdati certifikat o odobritvi, katerega vzorec je dan spodaj. Pri obveščanju drugih držav članic o izdanih odobritvah ali po potebi o umiku odobritve, mora država članica uporabiti kopije tega certifikata."

+++++ TIFF +++++

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. junija 2002

Za Komisijo

Loyola De Palacio

Podpredsednica

[1] UL L 370, 31.12.1985, str. 8.

[2] UL L 274, 9.10.1998, str. 1.

--------------------------------------------------

PRILOGA

"

PRILOGA I B

ZAHTEVE GLEDE IZDELAVE, PRESKUŠANJA, NAMESTITVE IN KONTROLE

VSEBINA

I.

II.

1.

2.

3.

4.

III.

1.

2.

2.1

2.2

3.

4.

5.

6.

6.1

6.2

6.3

7.

8.

9.

9.1

9.2

9.3

9.4

9.5

9.6

9.7

9.8

9.9

9.10

9.11

9.12

10.

11.

12.

12.1

12.1.1

12.1.2

12.2

12.3

12.4

12.5

12.6

12.7

12.8

12.9

12.10

12.11

12.12

12.13

12.14

12.15

13.

14.

15.

15.1

15.2

15.3

15.4

16.

17.

18.

19.

20.

21.

22.

23.

24.

IV.

1.

2.

3.

4.

5.

5.1

5.1.1

5.1.2

5.1.3

5.1.4

5.2

5.2.1

5.2.2

5.2.3

5.2.4

5.2.5

5.2.6

5.2.7

5.2.8

5.2.9

5.2.10

5.2.11

5.3

5.3.1

5.3.2

5.3.3

5.3.4

5.3.5

5.3.6

5.3.7

5.3.8

5.3.9

5.3.10

5.4

5.4.1

5.4.2

5.4.3

5.5

5.5.1

5.5.2

5.5.3

V.

1.

2.

3.

VI.

1.

2.

3.

4.

5.

6.

VII.

VIII.

1.

2.

3.

4.

5.

6.

Dodatek 1.

Dodatek 2.

Dodatek 3.

Dodatek 4.

Dodatek 5.

Dodatek 6.

Dodatek 7.

Dodatek 8.

Dodatek 9.

Dodatek 10.

Dodatek 11.

I. OPREDELITVE POJMOV

V tej prilogi

"aktiviranje" pomeni :

fazo, v kateri se vzpostavijo polna delovna sposobnost zapisovalne naprave in vse funkcije, vključno z varnostnimi funkcijami,

Za aktiviranje zapisovalne naprave sta potrebna uporaba delavniške kartice in vpis gesla PIN,

"avtentifikacija" pomeni : funkcijo, namenjeno ugotavljanju in preverjanju priglašene identitete,

"avtentičnost" pomeni : lastnost, da informacija prihaja od vira, katerega identiteto je mogoče preveriti,

"vgrajeni preskus" (BIT) pomeni : preskuse, ki se izvedejo na zahtevo, sproži pa jih operater ali zunanja oprema,

"koledarski dan" pomeni : dan, ki se začne ob uri 00.00 in traja do ure 24.00. Vsi koledarski dnevi so vezani na čas UTC (usklajeni svetovni čas),

"kalibriranje" pomeni :

posodobitev ali potrditev parametrov vozila, ki se hranijo v pomnilniku podatkov. Parametri vozila obsegajo identifikacijo vozila (VIN, VRM in državo članico, v kateri je vozilo registrirano) in značilnosti vozila (w, k, l, dimenzije avtoplaščev, nastavitve naprave za omejevanje hitrosti (če obstaja), tekoči čas UTC, tekočo vrednost števca prevožene poti),

za kalibriranje zapisovalne naprave je potrebna delavniška kartica,

"številka kartice" pomeni :

niz 16 alfanumeričnih znakov, ki nedvoumno identificira tahografsko kartico v državi članici. Številka kartice obsega zaporedno tekočo številko (če obstaja), tekočo številko zamenjave in tekočo številko obnovitve,

kartica je zato nedvoumno identificirana s kodo države izdajateljice in številko kartice,

"zaporedna tekoča številka kartice" pomeni : štirinajsti alfanumerični znak v številki kartice, ki služi za razlikovanje med karticami, izdanimi podjetju, ki je upravičeno do prejema več tahografskih kartic. Podjetje ali organ nedvoumno identificira prvih 13 znakov številke kartice,

"zaporedna številka obnovitve kartice" pomeni : šestnajsti alfanumerični znak v številki kartice, ki se poveča za eno ob vsaki obnovitvi tahografske kartice,

"zaporedna številka zamenjave kartice" pomeni : petnajsti alfanumerični znak v številki kartice, ki se poveča za eno ob vsaki zamenjavi tahografske kartice,

"značilni koeficient vozila" pomeni : številsko karakteristiko, ki pomeni vrednost signala, ki ga odda del vozila, s katerim je povezana zapisovalna naprava (izhodna gred menjalnika ali pogonska gred kolesa), med tem ko vozilo prevozi razdaljo enega kilometra pri standardnih preskusnih pogojih (glej poglavje VI(5)). Značilni koeficient je izražen v impulzih na kilometer (w = … imp/km),

"kartica podjetja" pomeni :

tahografsko kartico, ki jo organi države članice izdajo lastniku ali imetniku vozil, opremljenih z zapisovalno napravo,

kartica podjetja identificira podjetje in omogoča prikaz, prenos podatkov v napravo in izpis podatkov, shranjenih v zapisovalni napravi, ki jo je blokiralo to podjetje,

"konstanta zapisovalne naprave" pomeni : številčno značilnost, ki podaja vrednost vhodnega signala, potrebno za prikaz in zapis prevožene razdalje enega kilometra; ta konstanta se izraža v impulzih na kilometer (k = … imp/km),

"čas neprekinjene vožnje" izračuna zapisovalna naprava kot [1] : čas neprekinjene vožnje se izračuna kot dosedanji skupni čas vožnje določenega voznika od konca njegovega zadnjega obdobja RAZPOLOŽLJIVOSTI, obdobja ODMORA/POČITKA ali NEZNANEGA [2]obdobja, daljšega od 45 minut (to obdobje je bilo lahko razdeljeno v več obdobij, dolgih 15 minut ali več). V izračunu se po potrebi upoštevajo pretekle dejavnosti, shranjene v voznikovi kartici. Če voznik ni vstavil svoje kartice, izračun temelji na zapisih v pomnilniku podatkov za sedanje obdobje, ko v ustrezni reži ni vstavljena nobena kartica,

"nadzorna kartica" pomeni :

tahografsko kartico, ki jo organ države članice izda nacionalnemu organu, pristojnemu za nadzor,

nadzorna kartica identificira nadzorni organ in morda nadzornega referenta ter omogoča dostop do podatkov, shranjenih v pomnilniku podatkov ali na voznikovi kartici za branje, izpis in/ali prenos,

"skupni čas odmorov" izračuna zapisovalna naprava kot [3] :

skupni čas odmorov od vožnje določenega voznika se izračuna kot dosedanji skupni čas obdobij RAZPOLOŽLJIVOSTI, obdobij ODMOROV/POČITKOV ali NEZNANIH [4]obdobij, dolgih 15 minut ali več, od konca njegovega zadnjega obdobja RAZPOLOŽLJIVOSTI, obdobja ODMORA/POČITKA ali NEZNANEGA [5]obdobja, ki je trajalo 45 minut ali (to obdobje je bilo lahko razdeljeno v več obdobij, dolgih 15 minut ali več).

V izračunu se po potrebi upoštevajo pretekle dejavnosti, shranjene v voznikovi kartici. Ne upoštevajo se morebitna neznana obdobja negativnega trajanja (čas začetka neznanega obdobja > čas konca neznanega obdobja) zaradi časovnega prekrivanja med dvema različnima zapisovalnima napravama.

Če voznik ni vstavil svoje kartice, izračun temelji na zapisih v pomnilniku podatkov za sedanje obdobje, ko v ustrezni reži ni vstavljena nobena kartica,

"pomnilnik podatkov" pomeni : elektronsko napravo za hranjenje podatkov, vgrajeno v zapisovalno napravo,

"digitalni podpis" pomeni : podatke, dodane bloku podatkov, ali kriptografsko transformacijo tega bloka podatkov, ki omogočajo prejemniku dokazati avtentičnost in celovitost bloka podatkov,

"prenos podatkov v napravo" pomeni :

kopiranje, skupaj z digitalnim podpisom, dela ali celote niza podatkov shranjenih v pomnilniku podatkov vozila ali v pomnilniku tahografske kartice,

pri prenosu se noben shranjeni podatek ne sme spremeniti ali zbrisati,

"voznikova kartica" pomeni :

tahografsko kartico, ki jo organ države članice izda določenemu vozniku,

voznikova kartica identificira voznika in omogoča hranjenje podatkov o voznikovih dejavnostih,

"efektivni obseg avtoplaščev" pomeni : povprečje razdalj, ki jih prevozijo vsa posamezna pogonska kolesa vozila (kolesa, ki premikajo vozilo) med enim polnim obratom. Merjenje teh razdalj se opravlja pri standardnih preskusnih pogojih (poglavje VI(5)), rezultati so izraženi kot "l = … mm". Proizvajalec vozila lahko nadomesti merjenje teh razdalj s teoretičnim izračunom, v katerem upošteva porazdelitev mase med osmi pri praznem in na vožnjo pripravljenem vozilu [6]. Metodo takega teoretičnega izračuna odobri pristojni organ države članice,

"dogodek" pomeni : nenormalno delovanje, ki ga zazna zapisovalna naprava, katerega vzrok je lahko poskus zlorabe,

"napaka" pomeni : nenormalno delovanje, ki ga zazna zapisovalna naprava, katerega vzrok je lahko nepravilno delovanje ali odpoved opreme,

"namestitev" pomeni : vgradnjo zapisovalne naprave v vozilo,

"zaznavalo gibanja" pomeni : del zapisovalne naprave, ki daje signal, ustrezajoč hitrosti in/ali prevoženi poti vozila,

"neveljavna kartica" pomeni : kartico, ki je zaznana kot kartica z napako ali pri kateri začetna avtentifikacija ni bila uspešno kočana ali kateri se veljavnost še ni začela ali pa je že potekla,

"zunaj področja veljavnosti" pomeni : stanje, v katerem po določibah Uredbe Sveta (EGS) št. 3820/85 uporaba zapisovalne naprave ni potrebna,

"prekoračitev hitrosti" pomeni : prekoračitev odobrene najvišje hitrosti vozila, opredeljeno kot poljubno več kakor 60 sekund dolgo obdobje, v katerem izmerjena hitrost vozila presega omejitev, nastavljeno na napravi za omejevanje hitrosti vozila, ki jo določa Direktiva Sveta 92/6/EGS z dne 10. februarja 1992 o namestitvi in uporabi naprav za omejevanje hitrosti pri nekaterih kategorijah motornih vozil v Skupnosti [7],

"redna kontrola" pomeni : skupek del, opravljenih za preveritev, ali zapisovalna naprava deluje pravilno in ali njene nastavitve ustrezajo parametrom vozila,

"tiskalnik" pomeni : del zapisovalne naprave, ki služi za izpisovanje shranjenih podatkov,

"zapisovalna naprava" pomeni : vso opremo, ki se namesti v vozila za avtomatsko ali polavtomatsko prikazovanje, zapisovanje in hranjenje podatkov o gibanju teh vozil in o določenih delovnih obdobjih njihovih voznikov,

"obnovitev" pomeni : izdajo nove tahografske kartice, ko obstoječi tahografski kartici poteče veljavnost ali ne deluje pravilno in je vrnjena pristojnemu izdajatelju. Pri obnovitvi kartice je z gotovostjo znano, da ne obstajata hkrati dve veljavni kartici,

"popravilo" pomeni : kakršno koli popravilo zaznavala gibanja ali enote v vozilu, pri katerem je potreben odklop napajanja, odklop od drugih delov zapisovalne naprave ali odpiranje,

"zamenjava" pomeni : izdaja tahografske kartice za nadomestitev obstoječe kartice, ki je bila prijavljena kot izgubljena, ukradena ali nepravilno delujoča in ni bila vrnjena pristojnemu izdajatelju. Z zamenjavo kartice je vedno povezano tveganje hkratnega obstoja dveh veljavnih kartic,

"varnostno certificiranje" pomeni : proces certificiranja, ki ga opravi certifikacijski organ ITSEC [8], za zagotovitev, da obravnavana zapisovalna naprava (ali njen del) ali tahografska kartica izpolnjuje varnostna merila, opredeljena v dodatku 10, "Generični varnostni cilji",

"samopreskus" pomeni : preskuse, ki jih zapisovalna naprava ciklično in avtomatsko izvaja za ugotavljanje napak,

"tahografska kartica" pomeni - voznikova kartica;

- nadzorna kartica;

- delavniška kartica;

- kartica podjetja,

"odobritev tipa" pomeni : proces, s katerim država članica potrdi, da obravnavana zapisovalna naprava (ali sestavni del) ali tahografska kartica izpolnjuje zahteve te uredbe,

"mere avtoplašča" pomenijo : oznako mer avtoplašča (zunanjih voznih koles) v skladu z Direktivo 92/23/EGS z dne 31. marca 1992 [9],

"identifikacija vozila" pomeni : števila, ki identificirajo vozilo: registrsko številko vozila (VRN) z oznako države, v kateri je vozilo registrirano, in identifikacijsko številko vozila (VIN) [10],

"enota v vozilu (VU)" pomeni : zapisovalno napravo, razen zaznavala gibanja in povezovalnih kablov zaznavala gibanja. Enota v vozilu je lahko ena sama enota ali več enot, porazdeljenih po vozilu, če le izpolnjuje varnostne zahteve te uredbe,

v izračunih, ki jih opravlja zapisovalna naprava, "teden" pomeni : obdobje od časa 00.00 UTC v ponedeljek do časa 24.00 UTC v nedeljo,

"delavniška kartica" pomeni :

tahografsko kartico, ki jo organ države članice izda proizvajalcu zapisovalne naprave, proizvajalcu vozil ali delavnici, odobrenim v navedeni državi članici.

Delavniška kartica identificira imetnika in omogoča preskušanje, kalibriranje in/ali prenos podatkov v zapisovalno napravo,

II. SPLOŠNE ZNAČILNOSTI IN FUNKCIJE ZAPISOVALNE NAPRAVE

Vsako vozilo, opremljeno z zapisovalno napravo v skladu z določbami te priloge mora biti opremljeno s prikazovalnikom hitrosti in števcem prevožene poti. Ti funkciji sta lahko vključeni v zapisovalno napravo.

1. Splošne značilnosti

Naloge zapisovalne naprave so zapisovanje, hranjenje, prikaz, tiskanje in iznos podatkov povezanih z voznikovimi dejavnostmi.

Zapisovalna napravo obsega kable, zaznavalo gibanja in enoto v vozilu.

Enota v vozilu obsega procesno enoto, pomnilnik za podatke, uro realnega časa, dve vmesniški napravi za pametne kartice (voznikovo in sovoznikovo), tiskalnik, prikazovalnik, enoto za vizualno opozarjanje, konektor za kalibriranje/prenos podatkov in priprave za uporabnikovo vnašanje podatkov.

Zapisovalna naprava je lahko z dodatnimi konektorji povezana tudi z drugimi napravami.

Nobena odobrena ali neodobrena vključitev v zapisovalno napravo ali priključitev nanjo kakršne koli funkcije ali ene naprave ali več ne sme posegati ali odpreti možnosti za poseganje v pravilno in varno delovanje zapisovalne naprave ali kršiti določb te uredbe.

Uporabniki zapisovalne naprave se identificirajo napravi s tahografskimi karticami.

Zapisovalna naprava omogoča uporabniku selektiven dostop do podatkov in funkcij glede na tip in/ali identiteto uporabnika. Zapisovalna naprava zapisuje in hrani podatke v svojem pomnilniku podatkov in na tahografske kartice.

To poteka v skladu z Direktivo 95/46/ES z dne 24. oktobra 1995 o zaščiti posameznika pri obdelavi osebnih podatkov in o prostem pretoku teh podatkov [11].

2. Funkcije

Zapisovalna naprava mora zagotavljati naslednje funkcije:

- spremljanje vstavljanja in izvlačenja kartic,

- merjenje hitrosti in razdalj,

- merjenje časa,

- spremljanje voznikovih dejavnosti,

- spremljanje stanja vožnje,

- voznikove ročne vnose:

- vnos krajev, v katerih se dnevne delovne izmene začnejo in/ali zaključijo,

- ročni vnos voznikovih dejavnosti,

- vnos posebnih stanj,

- upravljanje blokad s strani podjetja,

- spremljanje nadzornih dejavnosti,

- zaznavanje dogodkov in/ali napak,

- vgrajeni preskusi in preskusi lastnega delovanja,

- branje iz pomnilnika podatkov,

- zapisovanje in hranjenje v pomnilniku podatkov,

- branje s tahografskih kartic,

- zapisovanje in shranjevanje na tahografske kartice,

- prikazovanje,

- tiskanje,

- opozarjanje,

- prenos podatkov na zunanje medije,

- iznos podatkov na dodatne zunanje naprave,

- kalibriranje,

- nastavljanje časa.

3. Režimi delovanja

Zapisovalna naprava mora imeti štiri režime delovanja:

- delovni režim,

- nadzorni režim,

- režim kalibriranja,

- režim dela v podjetju.

Zapisovalna naprava se mora preklopiti v naslednji režim delovanja glede na veljavni tahografski kartici, vstavljeni v vmesniških napravah za kartice.

Režim delovanja | Voznikova reža |

Brez kartice | Voznikova kartica | Nadzorna kartica | Delavniška kartica | Kartica podjetja |

Sovoznikova reža | Brez kartice | Delovni | Delovni | Nadzorni | Kalibriranje | Dela v podjetju |

Voznikova kartica | Delovni | Delovni | Nadzorni | Kalibriranje | Dela v podjetju |

Nadzorna kartica | Nadzorni | Nadzorni | Kontrolni Nadzorni [12] | Delovni | Delovni |

Delavniška kartica | Kalibriranje | Kalibriranje | Delovni | Kalibriranje [12] | Delovni |

Kartica podjetja | Dela v podjetju | Dela v podjetju | Delovni | Delovni | Dela v podjetju [12] |

Zapisovalna naprava mora ignorirati vstavljene neveljavne kartice; mogoče mora biti le prikazovanje, tiskanje ali prenos podatkov, shranjenih na kartici s pretečeno veljavnostjo.

Vse funkcije, naštete v točki II.2, morajo delovati v katerem koli režimu delovanja; pri tem veljajo naslednje izjeme:

- funkcija kalibiranja je dosegljiva le v režimu kalibriranja,

- možnosti funkcije nastavljanja časa so omejene, kadar oprema ni v režimu kalibriranja,

- funkcije voznikovega ročnega vnosa so dosegljive le v delovnem režimu in režimu kalibriranja,

- funkcija upravljanja blokad s strani podjetja je dosegljiva le v režimu del v podjetju,

- funkcija spremljanja nadzornih dejavnosti deluje le v nadzornem režimu,

- funkcija prenosa podatkov ni dosegljiva v delovnem režimu (razen kakor določa zahteva št. 150).

Zapisovalna naprava lahko iznaša katere koli podatke na prikazovalnik, tiskalnik ali vmesnike za zunanje naprave; pri tem veljajo naslednje izjeme:

- v delovnem režimu mora biti zbrisan vsak osebni identifikacijski podatek (priimek in ime(-na)), različen od teh podatkov na vstavljeni tahografski kartici, in delno zbrisana (zbrisana vsaka liha števka od leve proti desni) številka kartice, različna od vstavljene tahografske kartice,

- v režimu del v podjetju je možno iznašanje podatkov povezanih z voznikom (zahteve št. 081, 084 in 087) le za obdobja, ki niso blokirana s strani kakega drugega podjetja (ki se identificira s prvimi 13 števkami številke kartice podjetja),

- kadar v zapisovalno napravo ni vstavljena nobena kartica, je mogoče podatke povezane z voznikom iznašati le za tekoči dan in za zadnjih osem koledarskih dni.

4. Varnost

Cilji varnosti sistema so zaščita pomnilnika podatkov s tem, da preprečuje nepooblaščene dostope do podatkov in nepooblaščeno manipuliranje z njimi ter da zaznava poskuse takih posegov, zaščita celovitosti in avtentičnosti podatkov, izmenjanih med zaznavalom gibanja in enoto v vozilu, zaščita celovitosti in avtentičnosti podatkov, izmenjanih med zapisovalno opremo in tahografskimi karticami, in preverjanje celovitosti in avtentičnosti prenesenih podatkov.

Za zagotovitev varnosti sistema mora zapisovalna naprava izpolnjevati varnostne zahteve, določene v generičnih varnostnih ciljih za zaznavalo gibanja in enoto v vozilu (dodatek 10).

III. ZAHTEVE GLEDE IZDELAVE IN FUNKCIONALNE ZAHTEVE ZA ZAPISOVALNO NAPRAVO

1. Spremljanje vstavljanja in izvlačenja kartic

Zapisovalna naprava mora spremljati stanje vmesniških naprav za kartice, da zazna vstavitve in izvleke kartic.

Po vstavitvi kartice mora zapisovalna naprava ugotoviti, ali je vstavljena kartica veljavna tahografska kartice, in če je, identificirati tip kartice.

Zapisovalna naprava mora biti projektirana tako, da se po pravilni vstavitvi tahografske kartice v vmesniško napravo za kartice ta zaskoči v vstavljenem položaju.

Sprostitev tahografskih kartic mora biti mogoča le, ko se vozilo ustavi in so na kartici že shranjeni potrebni podatki. Za sprostitev kartice mora biti potreben aktivni poseg uporabnika.

2. Merjenje hitrosti in razdalj

Ta funkcija mora neprekinjeno meriti in po potrebi posredovati vrednost števca, ustrezajočo celotni prevoženi poti vozila.

Ta funkcija mora neprekinjeno meriti in po potrebi posredovati vrednost hitrosti vozila.

Funkcija merjenja hitrosti mora posredovati tudi podatek, ali se vozilo premika ali pa je ustavljeno. Da se vozilo premika, velja, kakor hitro funkcija prejema od zaznavala gibanja več kakor 1 imp/s najmanj pet sekund zaporedoma; drugače velja, da je vozilo ustavljeno.

Napravi za prikaz hitrosti (merilnik hitrosti) in celotne prevožene poti (števec prevožene poti) vgrajeni v vozilo, opremljeno z zapisovalno napravo v skladu z določbami te uredbe, morata biti v skladu z zahtevami glede največjih dopustnih pogreškov, določenih v tej prilogi (poglavji III(2)(1) in III(2)(2)).

2.1 Merjenje prevožene razdalje

Prevožena razdalja se lahko meri na enega od naslednjih načinov:

- s seštevanjem vseh premikov vozila naprej in nazaj, ali

- z upoštevanjem samo premikov vozila naprej.

Zapisovalna naprava mora meriti razdalje v območju od 0 do 9999999,9 km.

Razdalja mora biti izmerjena v naslednjih dopustnih mejah (razdalje najmanj 1000 m):

- ± 1 % pred namestitvijo,

- ± 2 % ob namestitvi in ob rednih kontrolah,

- ± 4 % med uporabo.

Razdalja mora biti merjena z ločljivostjo enako ali boljšo od 0,1 km.

2.2 Merjenje hitrosti

Zapisovalna naprava mora meriti hitrosti v območju od 0 do 220 km/h.

Za zagotovitev največjega dopustnega pogreška prikazane hitrosti ± 6 km/h med uporabo in ob upoštevanju:

- največjega dopustnega pogreška ± 2 km/h zaradi odstopanj vhodnih podatkov (odstopanja avtoplaščev, …),

- največjega dopustnega pogreška merjenj ± 1 km/h med nameščanjem in ob rednih kontrolah,

mora zapisovalna naprava pri hitrostih med 20 in 180 km/h in pri značilnih koeficientih vozila med 4000 in 25000 imp/km meriti hitrost v okviru največjega dopustnega pogreška ± 1 km/h (pri stalni hitrosti).

Opomba:

Ločljivost pomnilnika podatkov vnese v podatke o hitrosti, ki jih hrani zapisovalna naprava, še dodatni največji dopustni pogrešek ± 0,5 km/h.

V 2 sekundah po končani spremembi hitrosti do 2 m/s2 mora biti hitrost spet merjena pravilno in v okviru normalnihnajvečjih dopustnih pogreškov.

Hitrost mora biti merjena z ločljivostjo enako ali boljšo od 1 km/h.

3. Merjenje časa

Funkcija merjenja časa mora meriti čas neprekinjeno in posredovati UTC čas in datum v digitalni obliki.

Pri vseh dejavnostih z zapisovalno napravo, pri katerih nastopa čas (zapisovanju, tiskanju, izmenjavi in prikazu podatkov) se uporabljata UTC čas in datum.

Za prikaz lokalnega časa mora biti mogoče spreminjati zamik časa za prikaz, v polurnih korakih.

Pri pogojih odobritve tipa mora biti lezenje časa v mejah ± 2 sekundi na dan.

Čas mora biti merjen z ločljivostjo enako ali boljšo od 1 sekunde.

Merjenje časa mora pri pogojih odobritve tipa teči neodvisno od izklopa zunanjega napajanja, če je ta izklop krajši od 12 mesecev.

4. Spremljanje voznikovih dejavnosti

Ta funkcija mora neprekinjeno in ločeno nadzirati dejavnosti enega voznika in enega sovoznika.

Voznikove dejavnosti so: VOŽNJA, DELO, RAZPOLOŽLJIVOST ali ODMOR/POČITEK.

Voznik in/ali sovoznik mora imeti možnost ročne izbire dejavnosti DELO, RAZPOLOŽLJIVOST ali ODMOR/POČITEK.

Kadar se vozilo premika, se mora za voznika avtomatsko izbrati dejavnost VOŽNJA, za sovoznika pa se mora avtomatsko izbrati dejavnost RAZPOLOŽLJIVOST.

Ko se vozilo ustavi, se mora za voznika avtomatsko izbrati dejavnost DELO.

Za prvo spremembo dejavnosti v času 120 sekund od avtomatske spremembe v dejavnost DELO zaradi ustavitve vozila, velja, da je nastopila v trenutku, ko se je vozilo ustavilo (kar lahko prekliče prvotno spremembo v dejavnost DELO).

Ta funkcija mora funkcijam zapisovanja posredovati spremembe dejavnosti z ločljivostjo ene minute.

Če v določeni koledarski minuti nastopi dejavnost VOŽNJA, ta minuta v celoti šteje kot minuta VOŽNJE.

Če je v minuti neposredno pred določeno koledarsko minuto in v minuti neposredno za njo nastopila dejavnost VOŽNJA, ta koledarska minuta v celoti šteje kot minuta VOŽNJE.

Določena koledarska minuta, ki po gornjih zahtevah ne šteje kot minuta VOŽNJE, v celoti velja kot minuta tiste dejavnosti, ki je neprekinjeno trajala najdalj v tej minuti (ali zadnje od enako dolgih najdalj trajajočih dejavnosti).

Ta funkcija mora tudi neprekinjeno spremljati čas neprekinjene vožnje in kupni čas odmorov voznika.

5. Nadzor stanja vožnje

Ta funkcija mora neprekinjeno in avtomatsko nadzorovati stanje vožnje.

Stanje vožnje POSADKA mora biti izbrano, kadar sta v napravi vstavljeni dve veljavni voznikovi kartici, v vseh ostalih primerih pa stanje vožnje POSAMEZNIK.

6. Voznikovi ročni vnosi

6.1 Vnos krajev, v katerih se dnevne delovne izmene začnejo in/ali končajo

Ta funkcija mora omogočati vnos krajev, v katerih se začnejo in/ali končajo dnevne delovne izmene voznika in/ali sovoznika.

Kraj je opredeljen kot država, po potebi pa še dodatno kot regija.

Ob izvleku voznikove (ali delavniške) kartice mora zapisovalna naprava pozvati (so)voznika k vnosu "kraja, v katerem se konča dnevna delovna izmena".

Zapisovalna naprava mora dopuščati (so)vozniku, da ta poziv spregleda.

Mogoči morajo biti tudi vnosi krajev začetkov in/ali koncev dnevnih delovnih izmen brez vstavljene kartice ali ob drugih časih, ne le pri vstavljanju ali izvleku kartice.

6.2 Ročni vnos voznikovih dejavnosti

Takoj po vstavitvi voznikove (ali delavniške) kartice, in le tedaj, mora zapisovalna naprava:

- prikazati imetniku kartice datum in čas njegovega zadnjega izvleka kartice, in

- pozvati imetnika kartice, naj opredeli, ali pomeni sedanja vstavitev kartice nadaljevanje tekoče dnevne delovne izmene ali ne.

Zapisovalna naprava mora dopuščati, da imetnik kartice sploh ne odgovori na to vprašanje, ali da odgovori pritrdilno ali nikalno.

- če imetnik kartice ne odgovori na vprašanje, ga mora zapisovalna naprava pozvati, naj vnese "kraj začetka dnevne delovne izmene". Zapisovalna naprava mora dopuščati imetniku kartice, da ta poziv spregleda. Če vnese kraj, mora ta podatek zapisovalna naprava zapisati v pomnilnik podatkov in na tahografsko kartico skupaj s časom vstavitve kartice,

- ob pritrdilnem ali nikalnem odgovoru mora zapisovalna naprava imetnika kartice pozvati, naj ročno vnese eno izmed dejavnosti DELO, RAZPOLOŽLJIVOST ali ODMOR/POČITEK, skupaj z datumi in časi njihovih začetkov in koncev, izključno v okviru obdobja od zadnjega izvleka do sedanje vstavitve kartice, in ne sme dopuščati, da bi se posamezne dejavnosti med seboj časovno prekrivale. To se izvede v skladu z naslednjimi postopki:

- če imetnik kartice na vprašanje odgovori pritrdilno, ga mora zapisovalna naprava pozvati, naj ročno vnese svoje dejavnosti, v časovnem zaporedju, v obdobju od zadnjega izvleka do sedanje vstavitve kartice. Proces je zaključen, ko se čas zaključka ročno vnešene dejavnosti pokrije s časom vstavitve kartice.

- če imetnik kartice na vprašanje odgovori nikalno, mora zapisovalna naprava:

- pozvati imetnika kartice, naj ročno vnese svoje dejavnosti, v časovnem zaporedju, v obdobju od zadnjega izvleka do konca zadevne dnevne delovne izmene (ali do konca dejavnosti, povezanih z vozilom, če je dnevna delovna izmena po delovnem dnevniku trajala še naprej). Zato mora zapisovalna naprava pred sprejemom imetnikovega ročnega vnosa posamezne dejavnosti imetnika pozvati, naj označi, ali čas zaključka zadnje zapisane dejavnosti pomeni tudi zaključek prejšnje delovne izmene (glej spodnjo opombo),

Opomba:

če imetnik ne navede časa zaključka prejšnje delovne izmene, in ročno vnese dejavnost, katere zaključek se pokriva s časom vstavitve kartice, mora zapisovalna naprava:

- predpostaviti, da se je dnevna delovna izmena končala ob začetku prvega obdobja POČITKA (ali preostalega NEZNANEGA obdobja) po izvleku kartice ali ob času izvleka kartice, če ni bilo vnešeno nikakršno obdobje POČITKA (in ni nobeno obdobje ostalo NEZNANO),

- predpostaviti, da je čas začetka (glej spodaj) enak času vstavitve kartice,

- nadaljevati s spodaj opisanimi koraki,

- nato v primeru, če je čas konca obravnavane delovne izmene različen od časa izvleka kartice, ali če ni bil vnešen kraj zaključka dnevne delovne izmene, pozove imetnika kartice, naj "potrdi ali vnese kraj zaključka dnevne delovne izmene" (zapisovalna naprava mora dopuščati imetniku kartice, da ta poziv spregleda). Če imetnik kartice vnese ta kraj, ga mora zapisovalna naprava zapisati na tahografsko kartico le v primeru, če je različen od kraja, vnešenega ob izvleku kartice (če je bil takrat vnešen) in to skupaj s časom zaključka delovne izmene,

- nato pozove imetnika kartice, naj vnese "čas začetka" tekoče dnevne delovne izmene (ali začetka dejavnosti, povezanih s tem vozilom, če je imetnik kartice do sedaj uporabljal tahografski vložek) in pozove imetnika kartice k vnosu "kraja začetka dnevne delovne izmene" (zapisovalna naprava mora dopuščati imetniku kartice, da ta poziv spregleda). Če imetnik kartice vnese ta kraj, ga mora zapisovalna naprava zapisati na tahografsko kartico skupaj s časom začetka delovne izmene. Če je čas začetka delovne izmene enak času vstavitve kartice, se v pomnilnik podatkov zapiše tudi kraj,

- nato v primeru, če je čas začetka različen od časa vstavitve kartice, pozove imetnika kartice k ročnemu vnosu dejavnosti, v časovnem zaporedju, od časa začetka do časa vstavitve kartice. Proces je zaključen, ko se čas zaključka ročno vnešene dejavnosti pokrije s časom vstavitve kartice,

- nato mora zapisovalna naprava omogočiti imetniku kartice še spreminjati podatke ročno vnešenih dejavnosti, do potrditve vnosa s posebnim ukazom; po tej potrditvi pa zapisovalna naprava ne sme dopuščati nobenega spreminjanja več,

- če na začetni poziv imetnik kartice ne vnese nikakršne dejavnosti, mora zapisovalna naprava predpostaviti, da je imetnik kartice poziv spregledal.

Med celotnim procesom mora zapisovalna naprava čakati na imetnikove vnose najdalj naslednje čakalne čase:

- eno minuto, če v tem času ne zazna nobenega posredovanja imetnika kartice (z vizualnim, po možnosti pa tudi zvočnim opozorilom po 30 sekundah), ali

- do trenutka izvleka kartice ali vstavitve kartice drugega voznika (ali delavniške kartice), ali

- do trenutka, ko se vozilo začne premikati,

v tem primeru mora zapisovalna naprava sprejeti kot veljavne vse že vnešene dejavnosti.

6.3 Vnos posebnih stanj

Zapisovalna naprava mora vozniku omogočati vnos naslednjih dveh posebnih stanj v realnem času:

- "ZUNAJ PODROČJA VELJAVNOSTI" (začetek, zaključek)

- "PREVOZ S TRAJEKTOM/VLAKOM"

Stanje "PREVOZ S TRAJEKTOM/VLAKOM" ni mogoče, kadar velja stanje "ZUNAJ PODROČJA VELJAVNOSTI".

Odprto stanje "ZUNAJ OBMOČJA VELJAVNOSTI" mora zapisovalna naprava avtomatsko zaključiti, če voznik svojo kartico vstavi ali izvleče.

7. Upravljanje blokad s strani podjetja

Ta funkcija mora omogočati upravljanje blokad, ki jih nastavi podjetje za omejitev lastnega dostopa do podatkov v režimu del v podjetju.

Blokade s strani podjetja sestavljata začetni datum/čas (vklop blokade) in zaključni datum/čas (izklop blokade) povezana z identifikacijo podjetja navedeno v številki kartice podjetja (ob vklopu blokade).

Blokade je mogoče vklapljati in izklapljati le v realnem času.

Izklop blokade mora biti mogoč le podjetju, katerega blokada je vključena (podjetju, ki ga določa prvih 13 števk številke kartice podjetja) ali

blokada mora biti izklopljena avtomatsko, ko svojo blokado nastavi drugo podjetje.

Če določeno podjetje nastavi svojo blokado, prejšnja blokada pa je bila vklopljena za isto podjetje, se smatra, da prejšnja blokada ni izklopljena, pač pa ostane vklopljena še naprej.

8. Spremljanje nadzornih dejavnosti

Ta funkcija mora spremljati dejavnosti PRIKAZOVANJA, TISKANJA, VU (enota v vozilu) in PRENOS v nadzornem režimu.

Ta funkcija mora v nadzornem režimu nadzirati tudi dejavnost NADZOR PREKORAČITVE HITROSTI. Velja, da se je nadzor prekoračitve hitrosti izvedla, kadar se v nadzornem režimu pošlje obvestilo "prekoračitev hitrosti" na tiskalnik ali na prikazovalnik ali kadar so se iz pomnilnika podatkov VU prenesli podatki o "dogodkih in napakah".

9. Zaznavanje dogodkov in/ali napak

Ta funkcija mora zaznavati naslednje dogodke in/ali napake:

9.1 Dogodek "vstavitev neveljavne kartice"

Ta dogodek se mora sprožiti ob vstavitvi kakršnekoli neveljavne kartice in/ali ob poteku veljavnosti vstavljene veljavne kartice.

9.2 Dogodek "navzkrižje med karticami"

Ta dogodek se mora sprožiti ob nastopu katerekoli od kombinacij veljavnih kartic označenih z X v naslednji tabeli:

Navzkrižje med karticami | Voznikova reža |

Brez kartice | Voznikova kartica | Nadzorna kartica | Delavniška kartica | Kartica podjetja |

Sovoznikova reža | Brez kartice | | | | X | |

Voznikova kartica | | | X | X | X |

Nadzornakartica | | X | X | X | X |

Delavniška kartica | | | X | X | X |

9.3 Dogodek "časovno prekrivanje"

Ta dogodek se mora sprožiti, kadar je s kartice prebrani datum/čas zadnjega izvleka voznikove kartice poznejši od tekočega datuma/časa zapisovalne naprave, v katero je kartica vstavljena.

9.4 Dogodek "vožnja brez ustrezne kartice"

Ta dogodek se mora sprožiti ob katerikoli od kombinacij tahografskih kartic, označenih z X v naslednji tabeli, ko se voznikova dejavnost preklopi v VOŽNJO ali ob kakršnikoli spremembi režima delovanja v času, ko je voznikova dejavnost VOŽNJA.

Vožnja brez ustrezne kartice | Voznikova reža |

Brez kartice ali neveljavna kartica | Voznikova kartica | Nadzorna kartica | Delavniška kartica | Kartica podjetja |

Sovoznikova reža | Brez kartice ali neveljavna kartica | X | | X | | X |

Voznikova kartica | X | | X | X | X |

Nadzorna kartica | X | X | X | X | X |

Delavniška kartica | X | X | X | | X |

Kartica podjetja | X | X | X | X | X |

9.5 Dogodek "vstavitev kartice med vožnjo"

Ta dogodek se mora sprožiti ob vstavitvi tahografske kartice v katerokoli režo med tem, ko je voznikova dejavnost VOŽNJA.

9.6 Dogodek "zadnja seja s kartico nepravilno zaključena"

Ta dogodek se mora sprožiti, kadar zapisovalna naprava ob vstavitvi kartice zazna, da prejšnja seja s kartico ni bila zaključena pravilno glede na določbe v točki III(1) (kartica je bila izvlečena pred shranitvijo vseh potrebnih podatkov nanjo). Ta dogodek morajo sprožiti samo voznikove in delavniške kartice.

9.7 Dogodek "prekoračitev hitrosti"

Ta dogodek se mora sprožiti ob vsaki prekoračitvi hitrosti.

9.8 Dogodek "zpad napajanja"

Ta dogodek se mora sprožiti, kadar naprava ni v režimu kalibriranja, kadar prekinitev napajanja zaznavala gibanja in/ali enote v vozilu traja dlje kakor 200 milisekund. Prag prekinitve mora opredeliti proizvajalec. Prehodni izpad napajanja ob zagonu motorja vozila ne sme sprožiti tega dogodka.

9.9 Dogodek "napaka v podatkih o gibanju"

Ta dogodek se mora sprožiti ob prekinitvi normalnega pretoka podatkov med zaznavalom gibanja in enot v vozilu in/ali ob napaki celovitosti ali avtentičnosti podatkov pri prenosu podatkov med zaznavalom gibanja in enoto v vozilu.

9.10 Dogodek "poskus kršenja varnosti"

Ta dogodek se mora sprožiti, kadar naprava ni v režimu kalibriranja, ob kateremkoli dogodku, ki vpliva na varnost zaznavala gibanja in/ali enote v vozilu predpisano za ti napravi v generičnih varnostnih ciljih.

9.11 Napaka "kartica"

Ta dogodek se mora sprožiti ob napaki tahografske kartice med delovanjem.

9.12 Napaka "zapisovalna naprava"

Ta napaka se mora sprožiti, kadar naprava ni v režimu kalibriranja, ob kateri koli od naslednjih odpovedi:

- interna napaka VU,

- napaka na tiskalniku,

- napaka na prikazovalniku,

- napaka pri prenosu podatkov,

- napaka na zaznavalu.

10. Vgrajeni preskusi in preskusi lastnega delovanja

Zapisovalna naprava mora sama zaznavati napake z izvajanjem vgrajenih preskusov in preskusov lastnega delovanja po naslednji tabeli:

Preskušani podsestav | Preskus lastnega delovanja | Vgrajeni preskus |

Programska oprema | | Celovitost |

Pomnilnik podatkov | Dostop | Dostop, celovitost podatkov |

Vmesniške naprave za kartice | Dostop | Dostop |

Tipkovnica | | Ročno preverjanje |

Tiskalnik | (določi proizvajalec) | Izpis |

Prikazovalnik | | Vizualno preverjanje |

Prenos podatkov (izvajanje samo med prenosom podatkov) | Pravilno delovanje | |

Zaznavalo | Pravilno delovanje | Pravilno delovanje |

11. Branje iz pomnilnika podatkov

Zapisovalna naprava mora biti zmožna brati vse podatke, shranjene v svojem pomnilniku podatkov.

12. Zapisovanje in hranjenje podatkov v pomnilniku podatkov

V okviru te točke velja naslednje:

- "365 dni" pomeni 365 koledarskih dni povprečnih voznikovih dejavnosti v vozilu. Povprečna dejavnost na dan na vozilo je opredeljena kot najmanj šest voznikov ali sovoznikov, šest ciklov vstavitve in izvleka kartice ter 256 sprememb dejavnosti. "365 dni" torej pomeni najmanj 2190 (so)voznikov, 2190 ciklov vstavitve in izvleka kartice in 93440 sprememb dejavnosti,

- časi so zapisani z ločljivostjo ene minute, če ni predpisano drugače,

- vrednosti števca prevožene poti so zapisani z ločljivostjo enega kilometra,

- hitrosti so zapisane z ločljivostjo 1 km/h.

Na podatke shranjene v pomnilniku podatkov pri pogojih postopka odobritve tipa ne sme vplivati noben izklop zunanjega napajanja, če je ta izklop krajši od dvanajst mesecev.

Zapisovalna naprava mora biti zmožna zapisati in hraniti implicitno ali eksplicitno v svojem pomnilniku podatkov naslednje podatke:

12.1 Identifikacijski podatki naprave

12.1.1 Identifikacijski podatki enote na vozilu

Zapisovalna naprava mora biti zmožna hraniti v svojem pomnilniku podatkov naslednje identifikacijske podatke enote v vozilu:

- ime proizvajalca,

- naslov proizvajalca,

- kataloška številka,

- serijska številka,

- številka verzije programske opreme,

- datum namestitve verzije programske opreme,

- leto izdelave opreme,

- številka odobritve.

Identifikacijske podatke enote v vozilu zapiše in shrani enkrat za vselej proizvajalec enote v vozilu, razen podatkov povezanih s programsko opremo in številke odobritve, ki se lahko spremenijo ob nadgradnji programske opreme.

12.1.2 Identifikacijski podatki zaznavala gibanja

Zaznavalo gibanja mora biti zmožno hraniti v svojem pomnilniku naslednje identifikacijske podatke:

- ime proizvajalca,

- kataloška številka,

- serijska številka,

- številka odobritve,

- identifikator vgrajenega varnostnega dela (npr. številka vgrajenega čipa/procesorja),

- identifikator operacijskega sistema (npr. številka verzije programske opreme).

Identifikacijske podatke zaznavala gibanja zapiše in shrani v zaznavalo gibanja enkrat za vselej proizvajalec zaznavala gibanja.

Enota v vozilu mora biti zmožna zapisati in hraniti v svojem pomnilniku podatkov naslednje identifikacijske podatke trenutno povezanega zaznavala gibanja:

- serijska številka,

- številka odobritve,

- datum prve povezave.

12.2 Varnostni elementi

Zapisovalna naprava mora biti zmožna hraniti naslednje varnostne elemente:

- evropski javni ključ,

- certifikat države članice,

- certifikat naprave,

- zasebni ključ naprave.

Varnostne elemente zapisovalne naprave vnese v napravo proizvajalec enote v vozilu.

12.3 Podatki o vstavljanju in izvlačenju voznikove kartice

Za vsak cikel vstavljanja in izvleka voznikove ali delavniške kartice v napravo mora zapisovalna naprava v svoj pomnilnik podatkov zapisati in shraniti naslednje podatke:

- priimek in ime(na) imetnika kartice, shranjene na kartici,

- številka kartice, država izdajateljica in datum poteka veljavnosti, zapisani na kartici,

- datum in čas vstavitve,

- vrednost števca prevožene poti ob vstavitvi kartice,

- reža, v katero je vstavljena kartica,

- datum in čas izvleka,

- vrednost števca prevožene poti ob izvleku kartice,

- naslednji podatki o vozilu, ki ga je pred tem uporabljal voznik, shranjeni na kartici:

- registrska številka vozila in država, v kateri je registrirano,

- datum in čas izvleka kartice,

- zastavica, ki kaže, ali je ob vstavitvi imetnik kartice ročno vnesel svoje dejavnosti ali ne.

Pomnilnik podatkov mora biti zmožen hraniti te podatke najmanj 365 dni.

Ko se pomnilnik zapolni s podatki, se morajo novi podatki prepisovati čez najstarejše podatke.

12.4 Podatki o voznikovih dejavnostih

Zapisovalna naprava mora zapisovati in hraniti v svojem pomnilniku podatkov ob vsaki spremembi voznikove/sovoznikove dejavnosti in/ali ob vsaki spremembi stanja vožnje in/ali ob vsaki vstavitvi ali izvleku voznikove ali delavniške kartice naslednje podatke:

- stanje vožnje (POSADKA, POSAMEZNIK),

- reža (VOZNIK, SOVOZNIK),

- stanje kartice v ustrezni reži (VSTAVLJENA, NI VSTAVLJENA) (glej opombo),

- dejavnost (VOŽNJA, RAZPOLOŽLJIVOST, DELO, ODMOR/POČITEK),

- datum in čas spremembe.

Opomba:

VSTAVLJENA pomeni, da je v reži vstavljena veljavna voznikova ali delavniška kartica. NI VSTAVLJENA pomeni nasprotno, tj., v reži ni vstavljena veljavna voznikova ali delavniška kartica (npr. vstavljena je kartica podjetja ali pa v reži ni kartice).

Opomba:

Podatki o dejavnostih, ki jih ročno vnese voznik, se ne zapišejo v pomnilnik podatkov.

Pomnilnik podatkov mora biti zmožen hraniti podatke o dejavnostih voznika najmanj 365 dni.

Ko se pomnilnik zapolni s podatki, se morajo novi podatki prepisovati čez najstarejše podatke.

12.5 Kraji, v katerih se dnevne delovne izmene začenjajo in/ali končajo

Zapisovalna naprava mora zapisati in hraniti v svojem pomnilniku podatkov ob vsakem voznikovem vnosu kraja začetka in/ali zaključka dnevne delovne izmene naslednje podatke:

- če pride v poštev, številka (so)voznikove kartice in država izdajateljica,

- datum in čas vnosa (ali datum/čas povezan z vnosom, kadar je vnos opravljen s postopkom ročnega vnosa),

- vrsta vnosa (začetek ali konec, stanje vnosa),

- vnešena država in regija,

- vrednost števca prevožene poti vozila.

Pomnilnik podatkov mora biti zmožen hraniti podatke o začetkih in koncih dnevnih delovnih izmen najmanj 365 dni (ob predpostavki, da en voznik vnese dva zapisa na dan).

Ko se pomnilnik zapolni s podatki, se morajo novi podatki prepisovati čez najstarejše podatke.

12.6 Podatki števca prevožene poti

Zapisovalna naprava mora zapisati v svoj pomnilnik podatkov vrednost števca prevožene poti in ustrezajoči datum vsak koledarski dan ob polnoči.

Pomnilnik podatkov mora biti zmožen hraniti ob polnoči zapisane vrednosti števca prevožene poti najmanj 365 koledarskih dni.

Ko se pomnilnik zapolni s podatki, se morajo novi podatki prepisovati čez najstarejše podatke.

12.7 Podrobni podatki o hitrosti

Zapisovalna naprava mora zapisati in hraniti v svojem pomnilniku podatkov trenutno hitrost vozila in odgovarjajoči datum in čas vsako sekundo in hraniti te podatke za najmanj zadnjih 24 ur gibanja vozila.

12.8 Podatki o dogodkih

V okviru te točke velja, da se čas zapisuje z ločljivostjo ene sekunde.

Zapisovalna naprava mora zapisati in hraniti v svojem pomnilniku podatkov za vsak zaznani dogodek naslednje podatke po naslednjih pravilih shranjevanja:

Dogodek | Pravila shranjevanja | Podatki, ki se zapišejo za vsak dogodek |

Navzkrižje med karticami | 10 najnovejših dogodkov | datum in čas začetka dogodka,datum in čas konca dogodka,tipa, številki in državi izdajateljici obeh kartic, ki sta povzročili navzkrižje. |

Vožnja brez ustrezne kartice | najdaljši dogodek na vsakega od 10 zadnjih dni nastopov dogodkov,pet najdaljših dogodkov v zadnjih 365 dneh. | datum in čas začetka dogodka,datum in čas konca dogodka,tipi, številke in države izdajateljice kartic, ki so bile vstavljene ob začetku in/ali koncu dogodka,število podobnih dogodkov v tem dnevu. |

Vstavitev kartice med vožnjo | zadnji dogodek na vsakih 10 zadnjih dni nastopov dogodkov, | datum in čas dogodka,tip, številka in država izdajateljica kartice,število podobnih dogodkov v tem dnevu. |

Zadnja seja s kartico nepravilno zaključena | 10 najnovejših dogodkov | datum in čas vstavitve kartice,tip, številka in država izdajateljica kartice,podatki zadnje seje, prebrani s kartice:datum in čas vstavitve kartice,VRN in država članica, v kateri je vozilo registrirano. |

Prekoračitev hitrosti [13] | najresnejši tak dogodek na vsakih 10 zadnjih dni nastopov dogodkov (tj. dogodek z najvišjo povprečno hitrostjo),pet najresnejših dogodkov v zadnjih 365 dneh,prvi dogodek, ki je nastopil po zadnjem kalibriranju. | datum in čas začetka dogodka,datum in čas konca dogodka,najvišja hitrost izmerjena med dogodkom,aritmetična povprečna hitrost izmerjena med dogodkom,tip, številka in država izdajateljica voznikove kartice (če pride v poštev),število podobnih dogodkov v tem dnevu. |

Izpad napajanja [14] | najdaljši dogodek na vsakega od 10 zadnjih dni nastopov dogodkov,pet najdaljših dogodkov v zadnjih 365 dneh. | datum in čas začetka dogodka,datum in čas konca dogodka,tipi, številke in države izdajateljice kartic, ki so bile vstavljene ob začetku in/ali koncu dogodka,število podobnih dogodkov v tem dnevu. |

Napaka podatkov o gibanju | najdaljši dogodek na vsakega od 10 zadnjih dni nastopov dogodkov,pet najdaljših dogodkov v zadnjih 365 dneh. | datum in čas začetka dogodka,datum in čas konca dogodka,tipi, številke in države izdajateljice kartic, ki so bile vstavljene ob začetku in/ali koncu dogodka,število podobnih dogodkov v tem dnevu. |

Poskus kršenja varnosti | 10 najnovejših dogodkov za vsak tip dogodka. | datum in čas začetka dogodka,datum in čas konca dogodka (če je pomemben),tipi, številke in države izdajateljice kartic, ki so bile vstavljene ob začetku in/ali koncu dogodka,vrsta dogodka. |

12.9 Podatki o napakah

V okviru te točke velja, da se čas zapisuje z ločljivostjo ene sekunde.

Zapisovalna naprava mora poskusiti zapisati in hraniti v svojem pomnilniku podatkov za vsako zaznano napako naslednje podatke po naslednjih pravilih shranjevanja:

Napaka | Pravila shranjevanja | Podatki, ki se zapišejo za vsako napako |

Napaka na kartici | 10 zadnjih napak na voznikovi kartici. | datum in čas začetka napake,datum in čas konca napake,tip, številka in država izdajateljica kartice. |

Napaka na zapisovalni napravi | 10 zadnjih napak za vsako vrsto napake,prva napaka po zadnjem kalibriranju. | datum in čas začetka napake,datum in čas konca napake,vrsta napake,tipi, številke in države izdajateljice kartic, ki so bile vstavljene ob začetku in/ali koncu napake. |

12.10 Kalibracijski podatki

Zapisovalna naprava mora zapisati in hraniti v svojem pomnilniku podatke, nanašajoče se na:

- znane kalibracijske parametre ob času aktiviranja,

- prvo kalibriranje po aktiviranju,

- prvo kalibriranje v vozilu, v katerem je vgrajena sedaj (ki ga identificira VIN),

- pet zadnjih kalibriranj (Če se na isti koledarski dan opravi več kalibriranj, se shrani le podatke za zadnje kalibriranje na ta dan).

Za vsako od teh kalibriranj se zapiše naslednje podatke:

- namen kalibriranja (aktiviranje, prvo nameščanje, nameščanje, rednakontrola),

- ime in naslov delavnice,

- številka delavniške kartice, država izdajateljica delavniške kartice in datum poteka veljavnosti delavniške kartice,

- identifikacija vozila,

- posodobljeni ali potrjeni parametri: w, k, l, mere avtoplaščev, nastavitev naprave za omejevanje hitrosti (stare in nove vrednosti), datum in čas (stare in nove vrednosti).

Zaznavalo gibanja mora zapisati in hraniti v svojem pomnilniku naslednje podatke o namestitvi zaznavala gibanja:

- prva povezava z VU (datum, čas, številka odobritve VU, serijska številka VU),

- zadnja povezava z VU (datum, čas, številka odobritve VU, serijska številka VU).

12.11 Podatki o nastavljanju časa

Zapisovalna naprava mora zapisati in hraniti v svojem pomnilniku podatke, nanašajoče se na:

- zadnje nastavljanje časa,

- pet največjih popravkov časa od zadnje kalibracije,

opravljene v režimu kalibriranja zunaj domene rednega kalibriranja (opredelitev (f)).

Za vsako od teh nastavljanj časa se zapiše naslednje podatke:

- datum in čas, stara vrednost,

- datum in čas, nova vrednost,

- ime in naslov delavnice,

- številka delavniške kartice, država izdajateljica kartice in datum poteka veljavnosti kartice.

12.12 Podatki o nadzornih dejavnostih

Zapisovalna naprava mora zapisati in hraniti v svojem pomnilniku naslednje podatke nanašajoče se na 20 zadnjih nadzornih dejavnosti:

- datum in čas nadzora,

- številka in država izdajateljica nadzorne kartice,

- vrsta nadzora (prikazovanje in/ali tiskanje in/ali prenos podatkov iz VU in/ali prenos podatkov iz kartice).

Pri prenosu podatkov se zapiše tudi prvi in zadnji dan obdobja, za katerega so podatki prenešeni.

12.13 Podatki o blokadah s strani podjetja

Zapisovalna naprava mora zapisati in hraniti v svojem pomnilniku naslednje podatke nanašajoče se na 20 zadnjih dejavnosti blokad s strani podjetja:

- datum in čas vklopa blokade,

- datum in čas izklopa blokade,

- številka in država izdajateljica kartice podjetja,

- ime in naslov podjetja.

12.14 Podatki o prenosih podatkov v naprave

Zapisovalna naprava mora zapisati in hraniti v svojem pomnilniku podatkov naslednje podatke nanašajoče se na zadnji prenos podatkov na zunanji medij v režimu del v podjetju ali režimu kalibriranja:

- datum in čas prenosa,

- številka in država izdajateljica kartice podjetja,

- ime podjetja ali delavnice.

12.15 Podatki o posebnih stanjih

Zapisovalna naprava mora zapisati v svoj pomnilnik podatkov naslednje podatke nanašajoče se na posebna stanja:

- datum in čas vnosa,

- vrsta posebnega stanja.

Pomnilnik podatkov mora biti zmožen hraniti podatke o posebnih stanjih najmanj 365 dni (ob predpostavki, da se povprečno odpre in zapre po eno posebno stanje na dan). Ko se pomnilnik zapolni s podatki, se morajo novi podatki prepisovati čez najstarejše podatke.

13. Branje s tahografskih kartic

Zapisovalna naprava mora biti po potrebi zmožna brati s tahografskih kartic potrebne podatke za:

- identifikacijo vrste kartice, imetnika kartice, prej uporabljanega vozila, datuma in časa zadnjega izvleka kartice in takrat izbrane dejavnosti,

- preverjanje, ali je bila zadnja seja s kartico pravilno zaključena,

- izračun voznikovega časa neprekinjene vožnje, skupnega časa odmorov in skupnega časa vožnje v preteklem in tekočem tednu,

- tiskanje zahtevanih izpisov nanašajočih se na podatke zapisane na voznikovi kartici,

- prenos podatkov z voznikove kartice na zunanje medije.

V primeru napake pri branju mora zapisovalna naprava še do trikrat poskusiti izvesti isti ukaz za branje, če vsi ti ponovni poskusi spodletijo, pa proglasiti, da je kartica neveljavna ali da ima napako.

14. Zapisovanje in hranjenje podatkov na tahografskih karticah

Zapisovalna naprava mora takoj po vstavitvi kartice nastaviti "podatke o seji s kartico" na voznikovi ali delavniški kartici.

Zapisovalna naprava mora posodobiti podatke shranjene na veljavni voznikovi, delavniški in/ali nadzorni kartici z vsemi podatki nanašajočimi se na obdobje, v katerem je kartica vstavljena, in ki zadevajo imetnika kartice. Podatki shranjeni na teh karticah so predpisani v poglavju IV.

Zapisovalna naprava mora posodobiti podatke o voznikovih dejavnostih in krajih (kakor je predpisano v točkah 5.2.5 in 5.2.6 poglavja IV), shranjene na voznikovih in/ali delavniških karticah, s podatki, ki jih imetnik kartice ročno vnese.

Posodabljanje podatkov na tahografskih karticah mora potekati tako, da se po potrebi in ob upoštevanju dejanske zmogljivosti pomnilnika kartice, najnovejši podatki zapišejo čez najstarejše podatke.

V primeru napake pri pisanju mora zapisovalna naprava še do trikrat poskusiti izvesti isti ukaz za pisanje, če vsi ti ponovni poskusi spodletijo, pa proglasiti, da je kartica neveljavna ali da ima napako.

Pred sprostitvijo voznikove kartice in po shranitvi vseh potrebnih podatkov nanjo mora zapisovalna naprava resetirati podatke o seji s kartico.

15. Prikazovanje

Prikazovalnik mora obsegati najmanj 20 znakov.

Znak na prikazovalniku mora biti najmanj 5 mm visok in 3,5 mm širok.

Prikazovalnik mora podpirati nabor znakov Latin 1 in grški nabor znakov, opredeljena v delih 1 in 7 standarda ISO 8859, kakor je predpisano v dodatku 1 poglavja 4, "Nabori znakov". Prikazovalnik lahko uporablja poenostavljene glife (npr. lahko so opuščeni znaki za naglase, male črke so lahko prikazane kot velike črke).

Prikazovalnik mora biti ustrezno osvetljen, vendar ne sme slepiti uporabnika.

Prikazi morajo biti vidni zunaj zapisovalne naprave.

Zapisovalna naprava mora biti zmožna prikazovati:

- privzete podatke,

- podatke povezane z opozorili,

- podatke povezane z dostopom do menijev,

- druge podatke po zahtevah uporabnika.

Zapisovalna naprava lahko prikazuje tudi druge podatke, pod pogojem, da je te dodatne podatke mogoče jasno ločiti od zgoraj predpisanih podatkov.

Prikazovalnik zapisovalne naprave mora uporabljati grafične znake ali kombinacije grafičnih znakov naštete v dodatku 3. Prikazovalnik lahko podpira tudi dodatne grafične znake ali kombinacije grafičnih znakov pod pogojem, da jih je mogoče jasno ločiti od zgoraj navedenih grafičnih znakov ali kombinacij grafičnih znakov.

Med gibanjem vozila mora biti prikazovalnik ves čas vključen.

Zapisovalna naprava lahko avtomatsko izklopi ali omogoča ročni izklop prikazovalnika, kadar vozilo miruje.

Oblika prikaza je predpisana v dodatku 5.

15.1 Privzeti prikaz

Če ni potreben prikaz nobenih posebnih podatkov, mora zapisovalna naprava po privzetem dogovoru prikazovati naslednje informacije:

- lokalni čas (seštevek časa UTC in zamika časa, ki ga je nastavil voznik),

- režim delovanja,

- tekočo dejavnost voznika in tekočo dejavnost sovoznika,

- informacije nanašajoče se na voznika:

- če je njegova tekoča dejavnost VOŽNJA, njegov tekoči čas neprekinjene vožnje in njegov skupni čas odmorov,

- če njegova tekoča dejavnost ni VOŽNJA, dosedanji čas te dejavnosti (od takrat, ko je to dejavnost izbral) in njegov skupni čas odmorov,

- informacije nanašajoče se na sovoznika:

- dosedanji čas te dejavnosti (od takrat, ko je to dejavnost izbral).

Prikaz podatkov o vsakem od njiju (vozniku oz. sovozniku) mora biti jasen, enostaven in nedvoumen. Če ni mogoče istočasno prikazovati informacij o vozniku in sovozniku, mora zapisovalna naprava po privzetem dogovoru prikazovati informacije nanašajoče se na voznika in omogočati uporabniku tudi izbiro prikaza informacij o sovozniku.

Če širina prikazovalnika ne omogoča trajnega prikaza režima delovanja, mora zapisovalna naprava za kratek čas prikazati novi režim po vsaki spremembi režima.

Zapisovalna naprava mora po vstavitvi kartice za kratek čas prikazati ime imetnika kartice.

Kadar je odprto stanje "ZUNAJ PODROČJA VELJAVNOSTI", mora privzeti prikaz kazati tudi ustrezni grafični znak tega stanja (Sprejemljivo je, da v tem primeru ni mogoče istočasno prikazovati tudi tekoče voznikove dejavnosti).

15.2 Opozorilni prikaz

Zapisovalna naprava mora prikazovati opozorilne informacije prevsem z grafičnimi znaki predpisanimi v dodatku 3, po potrebi dopolnjenimi z dodatnimi številsko kodiranimi informacijami. Lahko je dodan tudi besedni opis opozorila v voznikovem izbranem jeziku.

15.3 Dostop do menijev

Zapisovalna naprava mora zagotavljati potrebne ukaze za gibanje skozi sestav menijev.

15.4 Drugi prikazi

Omogočeni morajo biti naslednji izbirni posebni prikazi:

- datum in čas UTC,

- režim delovanja (če ni vključen v privzetem prikazu),

- čas neprekinjene vožnje in skupni čas odmorov voznika,

- čas neprekinjene vožnje in skupni čas odmorov sovoznika,

- skupni čas vožnje voznika v prejšnjem in tekočem tednu,

- skupni čas vožnje sovoznika v prejšnjem in tekočem tednu,

- vsebina kateregakoli šestih tiskanih izpisov v enaki obliki, kakršno imajo sami izpisi.

Prikaz vsebine tiskanih izpisov je zaporeden, po vrsticah. Če je širina prikazovalnika manjša od 24 znakov, mora biti uporabniku zagotovljena popolna informacija z ustrezno rešitvijo (prikaz v več vrsticah, drsno premikanje, …). Vrstice tiskanega izpisa, namenjene ročnemu vpisu podatkov, so lahko na prikazovalniku izpuščene.

16. Tiskanje

Zapisovalna naprava mora biti zmožna tiskati informacije iz svojega pomnilnika podatkov in/ali tahografskih kartic v naslednjih šestih oblikah izpisov:

- dnevni izpis voznikovih dejavnosti s kartice,

- dnevni izpis voznikovih dejavnosti iz enote v vozilu,

- izpis dogodkov in napak s kartice,

- izpis dogodkov in napak z enote v vozilu,

- izpis tehničnih podatkov,

- izpis prekoračenj hitrosti.

Oblike in vsebine teh izpisov so podrobno predpisane v dodatku 4. Na koncu izpisov so lahko priključeni še dodatni podatki.

Zapisovalna naprava lahko omogoča še druge izpise, če je le-te mogoče jasno ločiti od zgoraj navedenih šestih izpisov.

"Dnevni izpis voznikovih dejavnosti s kartice" in "izpis dogodkov in napak s kartice" morata biti mogoča le, kadar je v zapisovalno napravo vstavljena voznikova ali delavniška kartica. Pred začetkom tiskanja mora zapisovalna naprava posodobiti podatke shranjene na ustrezni kartici.

Za izvedbo "dnevnega izpisa voznikovih dejavnosti s kartice" ali "izpisa dogodkov in napak s kartice" mora zapisovalna naprava:

- bodisi avtomatsko izbrati voznikovo ali delavniško kartico, če je vstavljena samo ena od teh kartic, ali pa

- omogočati izbiro izvorne kartice z ustreznim ukazom ali izbrati kartico v voznikovi reži, če sta vstavljeni dve taki kartici.

Tiskalnik mora omogočati tiskanje do 24 znakov v vrstici.

Znak mora biti najmanj 2,1 mm visok in 1,5 mm širok.

Tiskalnik mora podpirati nabor znakov Latin 1 in grški nabor znakov, opredeljena v delih 1 in 7 standarda ISO 8859, kakor je predpisano v dodatku 1 poglavja 4, "Nabori znakov".

Tiskalniki morajo imeti zadostno ločljivost, da je mogoče nedvoumno branje izpisov.

Izpisi morajo pri normalni vlažnosti (10 do 90 %) in temperaturi ohraniti svoje mere in zapis.

Papir za zapisovalno napravo mora imeti ustrezne oznake odobritve tipa in oznake vrst(-e) zapisovalne naprave, za katero(-e) je namenjen. Izpisi morajo pri normalnih pogojih hranjenja (osvetlitev, vlažnost in temperatura) ostati jasno čitljivi vsaj eno leto.

Izpisi morajo zagotavljati prostor za ročne dopise, npr. voznikov podpis.

Zapisovalna naprava mora obvladovati stanja, ko zmanjka papirja: Ko uporabnik vstavi nov papir, mora zapisovalna naprava nadaljevati tiskanje od začetka izpisa ali pa nadaljevati tiskanje od tam, kjer je bilo prekinjeno, vendar nedvoumno označiti, na kateri prej natisnjeni del se nadaljevanje nanaša.

17. Opozorila

Zapisovalna naprava mora voznika opozoriti, kakor hitro zazna dogodek in/ali napako.

Opozorilo na izpad napajanja je lahko naknadno, po ponovni vzpostavitvi napajanja.

Zapisovalna naprava mora voznika opozoriti 15 minut vnaprej in ko je presežen čas neprekinjene vožnje 4 ur in 30 minut.

Opozorilo mora biti vizualno. Vizualno opozorilo je lahko dopolnjeno tudi z zvočnim opozorilom.

Vizualna opozorila morajo biti taka, da jih uporabnik jasno zazna, prilagojena voznikovemu vidnemu polju in jasno čitljiva podnevi in ponoči.

Prikazovalnik vizualnih opozoril je lahko vgrajen v zapisovalni napravi ali nameščen posebej.

Če je vgrajen posebej, mora biti označen s simbolom "T" in biti jantarne ali oranžne barve.

Opozorila morajo trajati najmanj 30 sekund, če jih uporabnik vmes ne potrdi s pritiskom na katero koli tipko na zapisovalni napravi. Ta prva potrditev ne sme zbrisati prikaza vzroka opozorila, navedenega v naslednjem odstavku.

Na zapisovalni napravi se mora prikazati vzrok opozorila in ostati viden, dokler ga uporabnik ne potrdi z namensko tipko na zapisovalni napravi ali ukazom.

Dodatna opozorila so dovoljena, če jih voznik ne more zamenjati z zgoraj opredeljenimi opozorili.

18. Prenos podatkov na zunanje medije

Zapisovalna naprava mora biti zmožna na zahtevo prenašati podatke iz svojega pomnilnika ali z voznikove kartice na zunanji pomnilni medij skozi konektor za kalibriranje/prenos podatkov. Pred začetkom prenosa mora zapisovalna naprava posodobiti podatke shranjene na ustrezni kartici.

Poleg tega lahko kot opcijsko funkcijo zapisovalna naprava v katerem koli režimu delovanja omogoča prenos podatkov tudi skozi kak drug konektor podjetju, ki se avtentificira na tem kanalu. Za tak prenos veljajo dostopne pravice, ki veljajo v režimu del v podjetju.

Pri prenosu se noben shranjeni podatek ne sme spremeniti ali zbrisati.

Električni vmesnik konektorja za kalibriranje/prenos podatkov je predpisan v dodatku 6.

Protokoli za prenos podatkov so predpisani v dodatku 7.

19. Iznos podatkov na dodatne zunanje naprave

Če nima vgrajenih funkcij za prikaz hitrosti in/ali števca prevožene poti, mora zapisovalna naprava zagotavljati izhodni signal (izhodna signala) za prikaz hitrosti na merilniku hitrosti in/ali števcu prevožene poti, vgrajenem (vgrajenih) v vozilu.

Enota v vozilu mora biti zmožna po ustrezni namenski serijski povezavi, neodvisni od opcijske povezave CAN preko vodila (ISO 11898 Cestna vozila - izmenjava digitalnih informacij - kontrolno območno omrežje (Controller Area Network, CAN) za komunikacije z veliko hitrostjo) iznašati naslednje podatke za obdelavo v drugih elektronskih napravah nameščenih v vozilu:

- tekoči datum in čas UTC,

- hitrost vozila,

- celotno prevoženo pot vozila (števec prevožene poti),

- tekočo izbrano dejavnost voznika in sovoznika,

- informacijo, ali je v voznikovi reži in v sovoznikovi reži vstavljena kakšna tahografska kartica, in če je, identifikacijske informacije o kartici (številko kartice in državo izdajateljico).

Poleg tega minimalnega seznama lahko zapisovalna naprava iznaša še druge podatke.

Kadar je ključ električnega kontakta vozila vključen, mora te podatke oddajati ves čas. Kadar je ključ električnega kontakta izključen, mora oddajati vsaj ustrezne podatke o vsaki menjavi voznikove ali sovoznikove dejavnosti in o vstavitvi ali izvleku tahografske kartice. Če je zapisovalna naprava katerega od izhodnih podatkov v stanju izključenega električnega kontakta vozila zadržala, jih mora posredovati, ko je električni kontakt spet vključen.

20. Kalibriranje

Funkcija kalibriranja mora omogočati:

- avtomatično povezavo zaznavala gibanja in VU,

- digitalno prilagoditev konstante zapisovalne naprave (k) značilnemu koeficientu vozila (w) (vozila z dvema osnima prenosnima razmerjema ali več morajo biti opremljena s stikalno napravo, s katero se ta prenosna razmerja avtomatsko prilagodijo s tistim razmerjem, za katerega je naprava nastavljena na vozilu),

- nastavitev (neomejeno) tekočega časa,

- nastavitev tekoče vrednosti števca prevožene poti,

- posodobitev identifikacijskih podatkov zaznavala gibanja shranjenih v pomnilniku podatkov,

- posodobitev ali potrditev drugih parametrov, ki so znani zapisovalni naprava, identifikacijo vozila, w, l, mere avtoplaščev in nastavitev naprave za omejevanje hitrosti, če pride v poštev.

Povezovanje zaznavala gibanja z VU mora obsegati najmanj:

- posodobitev namestitvenih podatkov zaznavala gibanja, ki jih hrani zaznavalo gibanja (po potrebi),

- kopiranje potrebnih identifikacijskih podatkov zaznavala gibanja iz zaznavala gibanja v pomnilnik podatkov VU.

Funkcija kalibriranja mora podpirati vnos potrebnih podatkov skozi konektror za kalibriranje/prenos podatkov v skladu s protokolom kalibriranja, opredeljenim v dodatku 8. Funkcija kalibriranja lahko omogoča vnos podatkov tudi skozi druge konektorje.

21. Nastavljanje časa

Funkcija nastavljanja časa mora omogočati nastavljanje tekočega časa v korakih največ ene minute v časovnih razmakih vsaj sedem dni.

V režimu kalibriranja pa mora funkcija nastavljanja časa omogočati nastavljanje tekočega časa brez omejitev.

22. Delovne karakteristike

Zapisovalna naprava mora polno delovati v temperaturnem območju od −20 °C do 70 °C, zaznavalo gibanja pa v temperaturnem območju od −40 °C do 135 °C. Vsebina pomnilnika podatkov se mora ohraniti pri temperaturah do −40 °C.

Zapisovalna naprava mora polno delovati v območju vlažnosti od 10 % do 90 %.

Zapisovalna naprava mora biti zaščitena pred prenapetostjo, zamenjavo polaritete napajanja in kratkimi stiki.

Zapisovalna naprava mora biti v skladu z Direktivo Komisije 95/54/ES z dne 31. oktobra 1995 [15] o prilagoditvi Direktive Sveta 72/245/EGS [16] o elektromagnetni združljivosti tehničnemu napredku in mora biti zaščitena pred elektrostatičnimi razelektritvami in prehodnimi pojavi.

23. Gradiva

Vsi sestavni deli zapisovalne naprave morajo biti izdelani iz ustrezno obstojnih in mehansko trdnih gradiv s stabilnimi električnimi in magnetnimi lastnostmi.

Pri normalnih pogojih uporabe morajo biti notranji deli naprave zaščiteni pred vlago in prahom.

Enota v vozilu mora imeti stopnjo zaščite IP 40 po standardu IEC 529, zaznavalo gibanja pa stopnjo zaščite IP 64.

Zapisovalna naprava mora biti v skladu z ustreznimi tehničnimi zahtevami glede ergonomije.

Zapisovalna naprava mora biti zaščitena pred nenamernimi poškodbami.

24. Oznake

Če zapisovalna naprava prikazuje stanje števca prevožene poti in hitrost vozila, morajo biti na tem prikazu naslednji podatki:

- poleg prikazane vrednosti prevožene poti merska enota prevožene poti, navedena kot kratica "km",

- poleg prikazane vrednosti hitrosti oznaka "km/h".

Zapisovalna naprava lahko omogoča tudi preklop na prikaz hitrosti v miljah na uro; pri takem prikazu mora biti poleg vrednosti hitrosti enota označena s kratico "mph".

Na vsako samostojno nameščeno enoto zapisovalne naprave mora biti pritrjena označevalna ploščica z naslednjimi podatki:

- imenom in naslovom proizvajalca naprave,

- proizvajalčevo kataloško številko in letom proizvodnje,

- serijsko številko naprave,

- znakom odobritve naprave.

Če prostor fizično ne omogoča prikaza vseh zgoraj omenjenih podatkov, mora označevalna ploščica prikazovati vsaj: proizvajalčevo ime ali logo in kataloško številko dela.

IV. ZAHTEVE GLEDE IZDELAVE IN FUNKCIONALNE ZAHTEVE ZA TAHOGRAFSKE KARTICE

1. Vidni podatki

Prednja stran mora vsebovati:

besedi "voznikova kartica" ali "nadzorna kartica" ali "delavniška kartica" ali "kartica podjetja" glede na vrsto kartice, natisnjeni z velikimi črkami v uradnem jeziku države izdajateljice kartice,

iste besede v drugih uradnih jezikih Skupnosti, ki so natisnjeni kot grafično ozadje kartice:

ES | TARJETA DEL CONDUCTOR | TARJETA DE CONTROL | TARJETA DEL CENTRO DE ENSAYO | TARJETA DE LA EMPRESA |

DK | FØRERKORT | KONTROLKORT | VÆRKSTEDSKORT | VIRKSOMHEDSKORT |

DE | FAHRERKARTE | KONTROLLKARTE | WERKSTATTKARTE | UNTERNEHMENSKARTE |

EL | ΚΑΡΤΑ ΟΔΗΓΟΥ | ΚΑΡΤΑ ΕΛΕΓΧΟΥ | ΚΑΡΤΑ ΚΕΝΤΡΟΥ ΔΟΚΙΜΩΝ | ΚΑΡΤΑ ΕΠΙΧΕΙΡΗΣΗΣ |

EN | DRIVER CARD | CONTROL CARD | WORKSHOP CARD | COMPANY CARD |

FR | CARTE DE CONDUCTEUR | CARTE DE CONTROLEUR | CARTE D'ATELIER | CARTE D'ENTREPRISE |

GA | CÁRTA TIOMÁNAÍ | CÁRTA STIÚRTHA | CÁRTA CEARDLAINNE | CÁRTA COMHLACHTA |

IT | CARTA DEL CONDUCENTE | CARTA DI CONTROLLO | CARTA DELL'OFFICINA | CARTA DELL'AZIENDA |

NL | BESTUURDERS KAART | CONTROLEKAART | WERKPLAATSKAART | BEDRIJFSKAART |

PT | CARTÃO DE CONDUTOR | CARTÃO DE CONTROLO | CARTÃO DO CENTRO DE ENSAIO | CARTÃO DE EMPRESA |

FIN | KULJETTAJA KORTTILLA | VALVONTA KORTILLA | TESTAUSASEMA KORTILLA | YRITYSKORTILLA |

SV | FÖRARKORT | KONTROLLKORT | VERKSTADSKORT | FÖRETAGSKORT |

ime države izdajateljice (neobvezno),

oznako države članice, ki izda kartico, natisnjena v negativu v modrem pravokotniku in obkrožena z 12 rumenimi zvezdami; oznake so naslednje:

B Belgija

DK Danska

D Nemčija

GR Grčija

E Španija

F Francija

IRL Irska

I Italija

L Luksemburg

NL Nizozemska

A Avstrija

P Portugalska

FIN Finska

S Švedska

UK Združeno kraljestvo

informacije po vrstah kartic, oštevilčene, kakor sledi:

| Voznikova kartica | Nadzorna kartica | Kartica podjetja ali delavniška kartica |

1. | Priimek voznika | Ime nadzornegaorgana | Kartica podjetja ali delavniška kartica |

2. | Osebno ime (imena) voznika | Priimek nadzornika(če pride v poštev) | Priimek imetnika kartice (če pride v poštev) |

3. | Rojstni datum voznika | Osebno ime (imena) nadzornika(če pride v poštev) | Osebno ime (imena) imetnika kartice (če pride v poštev) |

4.(a) | Datum začetka veljavnosti kartice |

(b) | Datum poteka veljavnosti (če je določen) |

(c) | Ime pristojnega izdajatelja (je lahko natisnjeno na 2. strani) |

(d) | Številka pod postavko 5 v drugi obliki, za administrativne namene (neobvezno) |

5.(a) | Številka vozniškega dovoljenja (na dan izdaje voznikove kartice) | | |

5.(b) | Številka kartice |

6. | Fotografija voznika | Fotografija kontrolorja (neobvezna) | — |

7. | Podpis voznika | Podpis imetnika (neobvezen) |

8. | Naslov stalnega bivališča ali poštni naslov imetnika (neobvezen) | Poštni naslov nadzornega organa | Poštni naslov podjetja ali delavnice |

176 datumi se pišejo v obliki "dd/mm/llll" ali "dd.mm.llll" (dan, mesec, leto);

zadnja stran bovsebovala:

razlago oštevilčenih postavk na prednji strani kartice,

ob izrecnem pisnem soglasju imetnika se lahko doda tudi informacije, ki niso vezane na administriranje kartic; te informacije pa ne smejo na noben način spremeniti načina uporabe modela kot tahografske kartice.

+++++ TIFF +++++

Tahografske kartice morajo biti natisnjene na ozadjih naslednjih prevladujočih barv:

- voznikova kartica: bela,

- nadzorna kartica: modra,

- delavniška kartica: rdeča,

- kartica podjetja: rumena.

Telo tahografske kartice mora biti zaščiteno pred ponarejanjem in nepooblaščenimi posegi vsaj z naslednjimi zaščitami:

- varnostni vzorec ozadja s finimi črtnimi vzorci in mavričnim tiskom,

- v območju fotografije se morata varnostni vzorec ozadja in fotografija prekrivati,

- vsaj ena dvobarvna črta v mikrotisku.

Po posvetu s Komisijo lahko država članica uporabi kake dodatne barve ali oznake, npr. nacionalne simbole in zaščite, brez poseganja v druge določbe te priloge.

2. Varnost

Cilji varnosti sistema so zaščita celovitosti in avtentičnosti podatkov, izmenjanih med karticami in zapisovalno napravo, zaščita celovitosti in avtentičnosti podatkov, prenesenih s kartic, s tem, da se se dovoljuje določene operacije pisanja na kartice samo zapisovalni napravi, kar izključi vsako možnost ponarejanja podatkov, shranjenih na karticah, prepreči nepooblaščene posege in zazna kakršen koli poskus takega posega.

Za zagotovitev varnosti sistema morajo tahografske kartice izpolnjevati varnostne zahteve opredeljene v generičnih varnostnih ciljih za tahografske kartice (dodatek 10).

Tahografske kartice morajo biti berljive z drugo opremo, npr. osebnimi računalniki.

3. Standardi

Tahografske kartice morajo biti v skladu z naslednjimi standardi:

- ISO/IEC 7810 Identifikacijske kartice - fizične lastnosti,

- ISO/IEC 7816 Identifikacijske kartice - kontaktna integrirana vezja:

- Del 1: fizične lastnosti,

- Del 2: mere in položaj kontaktov,

- Del 3: elektronski signali in protokoli prenosa,

- Del 4: skupni ukazi za izmenjavo,

- Del 8: skupni ukazi povezani z varnostjo,

- ISO/IEC 10373 Identifikacijske kartice - metode preskušanja.

4. Okoljske in električne tehnične zahteve

Tahografske kartice morajo delovati pravilno v vseh podnebnih pogojih, ki jih normalno lahko srečamo na območju Skupnosti, in najmanj v območju temperatur od − 25 °C do + 70 °C z občasnimi temperaturnimi konicami do + 85 °C, pri čemer "občasno" pomeni ne več kakor 4 ure naenkrat in skupaj ne več kakor 100-krat v dobi uporabe kartice.

Tahografske kartice morajo delovati pravilno v območju vlažnosti od 10 % do 90 %.

Tahografske kartice morajo ob uporabi v predpisanih okoljskih in električnih pogojih delovati pravilno pet let.

Med delovanjem morajo tahografske kartice izpolnjevati zahteve Direktive Komisije 95/54/ES z dne 31. oktobra 1995 [17] o elektromagnetni združljivosti in morajo biti zaščitene pred elektrostatičnimi razelektritvami.

5. Hranjenje podatkov

V okviru te točke velja naslednje:

- časi so zapisani z ločljivostjo ene minute, če ni predpisano drugače,

- vrednosti števca prevožene poti so zapisani z ločljivostjo enega kilometra,

- hitrosti so zapisane z ločljivostjo 1 km/h.

Funkcije, ukazi in logične strukture tahografskih kartic, s katerimi se izpolni zahteve glede hranjenja podatkov, so predpisani v dodatku 2.

Ta člen predpisuje minimalne zmogljivosti hranjenja podatkov za različne aplikativne podatkovne datoteke. Tahografske kartice morajo biti zmožne posredovati zapisovalni napravi podatke o dejanskih zmogljivosti teh podatkovnih datotek.

Morebitni drugi podatki, ki jih hrani tahografska kartica v zvezi s svojimi drugimi aplikacijami, morajo biti hranjeni v skladu z Direktivo 95/46/ES z dne 24. oktobra 1995 o zaščiti posameznika pri obdelavi osebnih podatkov in o prostem pretoku teh podatkov [18].

5.1 Identifikacijski podatki kartice in varnostni podatki

5.1.1 Identifikacija aplikacije

Tahografska kartica mora biti zmožna hraniti naslednje identifikacijske podatke aplikacije:

- identifikacija tahografske aplikacije,

- vrsta identifikacije tahografske kartice.

5.1.2 Identifikacija čipa

Tahografska kartica mora biti zmožna hraniti naslednje identifikacijske podatke integriranega vezja (IC):

- serijska številka IC,

- proizvodni podatki IC.

5.1.3 Identifikacija kartice s tiskanim vezjem

Tahografska kartica mora biti zmožna hraniti naslednje identifikacijske podatke pametne kartice:

- serijska številka kartice (vključno s proizvodnimi podatki),

- številka odobritve tipa kartice,

- identifikacija (ID) personalizatorja kartice,

- identifikacija (ID) vgraditelja čipa,

- identifikator IC.

5.1.4 Varnostni elementi

Tahografska kartica mora biti zmožna hraniti naslednje podatke varnostnih elementov:

- Evropski javni ključ,

- certifikat države članice,

- certifikat kartice,

- zasebni ključ kartice.

5.2 Voznikova kartica

5.2.1 Identifikacija kartice

Voznikova kartica mora biti zmožna hraniti naslednje identifikacijske podatke kartice:

- številka kartice,

- država izdajateljica, ime organa izdajatelja, datum izdaje,

- datum začetka veljavnosti kartice, datum poteka veljavnosti kartice.

5.2.2 Identifikacija imetnika kartice

Voznikova kartica mora biti zmožna hraniti naslednje identifikacijske podatke imetnika kartice:

- priimek imetnika,

- osebno ime (imena) imetnika,

- datum rojstva,

- izbrani jezik.

5.2.3 Podatki o vozniškem dovoljenju

Voznikova kartica mora biti zmožna hraniti naslednje podatke o vozniškem dovoljenju:

- država izdajateljica, ime organa izdajatelja

- številka vozniškega dovoljenja (na dan izdaje voznikove kartice).

5.2.4 Podatki o uporabljanih vozilih

Voznikova kartica mora biti zmožna hraniti za vsak koledarski dan, na katerega je bila kartica uporabljana, in za vsako obdobje uporabe določenega vozila na ta dan (obdobje uporabe vključuje vse cikle vstavitve/izvleka kartice v vozilu z vidika kartice) naslednje podatke:

- datum in čas prve uporabe vozila (t.j. prve vstavitve kartice v tem obdobju uporabe vozila ali čas 00.00, če v tem času teče uporaba vozila),

- vrednost števca prevožene poti ob tem času,

- datum in čas zadnje uporabe vozila (t.j. zadnjega izvleka kartice v tem obdobju uporabe vozila ali čas 23.59, če v tem času teče uporaba vozila),

- vrednost števca prevožene poti ob tem času,

- registrska številka vozila in država, v kateri je vozilo registrirano.

Voznikova kartica mora biti zmožna hraniti najmanj 84 takih zapisov.

5.2.5 Podatki o voznikovih dejavnostih

Voznikova kartica mora biti zmožna hraniti, za vsak koledarski dan, na katerega je bila kartica uporabljana, ali za katerega je voznik ročno vnesel dejavnosti, naslednje podatke:

- datum,

- števec dnevov prisotnosti (ki se poveča za eno ob vsakem takem novem koledarskem dnevu),

- celotno dolžino, ki jo je prevozil voznik na ta dan,

- stanje voznika ob 00.00,

- ob vsaki voznikovi spremembi dejavnosti in/ali ob vsaki spremembi stanja vožnje in/ali ob vsaki vstavitvi/izvleku kartice:

- stanje vožnje (POSADKA, POSAMEZNIK),

- reža (VOZNIK, SOVOZNIK),

- stanje kartice (VSTAVLJENA, NI VSTAVLJENA),

- dejavnost (VOŽNJA, RAZPOLOŽLJIVOST, DELO, ODMOR/POČITEK),

- čas spremembe.

Pomnilnik podatkov na voznikovi kartici mora biti zmožen hraniti podatke o voznikovih dejavnostih najmanj 28 dni (povprečna voznikova dejavnost je opredeljena kot 93 sprememb dejavnosti na dan).

Podatki, našteti v zahtevah 197 in 199, morajo biti shranjeni tako, da je mogoče poizvedovanje po dejavnostih iz pomnilnika v zaporedju njihovih nastopov, tudi v primerih časovnih prekrivanj.

5.2.6 Kraji, v katerih se dnevne delovne izmene začenjajo in/ali končajo

Voznikova kartica mora biti zmožna hraniti naslednje podatke v zvezi s kraji začetkov in/ali koncev dnevnih delovnih izmen, ki jih vnaša voznik:

- datum in čas vnosa (ali datum/čas povezan z vnosom, kadar je vnos opravljen s postopkom ročnega vnosa),

- vrsta vnosa (začetek ali konec, stanje vnosa),

- vnesena država in regija,

- vrednost števca prevožene poti vozila.

Voznikova kartica mora biti zmožna hraniti najmanj 42 parov takih zapisov.

5.2.7 Podatki o dogodkih

V okviru te točke velja, da se čas zapisuje z ločljivostjo ene sekunde.

Voznikova kartica mora biti zmožna hraniti podatke povezane z naslednji dogodki, ki jih zazna zapisovalna naprava v času, ko je kartica vstavljena:

- časovno prekrivanje (kjer je vzrok dogodka ta kartica),

- vstavitve kartice med vožnjo (kjer pri dogodku nastopa ta kartica),

- zadnja seja s kartico nepravilno zaključena (kjer pri dogodku nastopa ta kartica),

- prekinitev napajanja,

- napaka podatkov o gibanju,

- poskusi kršenja varnosti.

Voznikova kartica mora biti zmožna hraniti naslednje podatke o teh dogodkih:

- koda dogodka,

- datum in čas začetka dogodka (ali vstavitve kartice, če je dogodek ob tem času že tekel),

- datum in čas konca dogodka (ali izvleka kartice, če je dogodek ob tem času še tekel),

- registrska številka vozila, v katerem je dogodek nastopil, in država, v kateri je vozilo registrirano.

Opomba:

Pri dogodku "časovno prekrivanje":

- datum in čas začetka dogodka pomeni datum in čas izvleka kartice v prejšnjem vozilu,

- datum in čas konca dogodka pomeni datum in čas izvleka kartice v sedanjem vozilu,

- podatki o vozilu se nanašajo na sedanje vozilo, v katerem je dogodek nastopil.

Opomba:

Pri dogodku "zadnja seja s kartico nepravilno zaključena":

- datum in čas začetka dogodka sta datum in čas vstavitve kartice pri seji, ki ni bila pravilno zaključena,

- datum in čas konca dogodka sta datum in čas vstavitve kartice pri seji, v kateri je bil dogodek zaznan (tj. sedanji seji),

- podatki o vozilu se nanašajo na vozilo, v katerem seja s kartico ni bila pravilno zaključena.

Voznikova kartica mora biti zmožna hraniti podatke o šestih najnovejših dogodkih vsake vrste (tj. skupaj 36 dogodkih).

5.2.8 Podatki o napakah

V okviru te točke velja, da se čas zapisuje z ločljivostjo ene sekunde.

Voznikova kartica mora biti zmožna hraniti podatke povezane z naslednji napakami, ki jih zazna zapisovalna naprava v času, ko je kartica vstavljena:

- napaka kartice (kjer pri dogodku nastopa ta kartica),

- napaka na zapisovalni napravi.

Voznikova kartica mora biti zmožna hraniti naslednje podatke o teh napakah:

- koda napake,

- datum in čas začetka napake (ali vstavitve kartice, če je napaka ob tem času že tekla),

- datum in čas konca napake (ali izvleka kartice, če je napaka ob tem času še tekla),

- registrska številka vozila, v katerem je napaka nastopila, in država, v kateri je vozilo registrirano.

Voznikova kartica mora biti zmožna hraniti podatke o dvanajstih najnovejših napakah vsake vrste (tj. skupaj 24 napakah).

5.2.9 Podatki o nadzornih dejavnostih

Voznikova kartica mora biti zmožna hraniti naslednje podatke o nadzornih dejavnostih:

- datum in časnadzora,

- številka in država izdajateljica nadzorne kartice,

- vrsta nadzora(prikazovanje in/ali tiskanje in/ali prenos podatkov iz VU in/ali prenos podatkov iz kartice (glej opombo)),

- v primeru prenosa podatkov obdobje, za katerega so preneseni podatki,

- registrska številka vozila, v katerem je potekalnadzor, in država, v kateri je vozilo registrirano.

Opomba:

varnostne zahteve narekujejo, naj se prenos podatkov zabeleži le, če poteka preko zapisovalne naprave.

Voznikova kartica mora biti zmožna hraniti en tak zapis.

5.2.10 Podatki o sejah s kartico

Voznikova kartica mora biti zmožna hraniti naslednje podatke o vozilu, na katerem je bila odprta tekoča seja s to kartico:

- datum in čas odprtja seje (tj. vstavitve kartice) z ločljivostjo ene sekunde,

- registrska številka vozila in država, v kateri je registrirano.

5.2.11 Podatki o posebnih stanjih

Voznikova kartica mora biti zmožna hraniti naslednje podatke povezane s posebnimi stanji vnesenimi v času, ko je bila kartica vstavljena (v katerikoli reži):

- datum in čas vnosa,

- vrsta posebnega stanja.

Voznikova kartica mora biti zmožna hraniti 56 takih zapisov.

5.3 Delavniška kartica

5.3.1 Varnostni elementi

Delavniška kartica mora biti zmožna hraniti osebno identifikacijsko številko (PIN).

Delavniška kartica mora biti zmožna hraniti kriptografski ključ za povezovanje zaznaval gibanja z enotami v vozilu.

5.3.2 Identifikacija kartice

Delavniška kartica mora biti zmožna hraniti naslednje identifikacijske podatke kartice:

- številka kartice,

- država izdajateljica, ime organa izdajatelja, datum izdaje,

- datum začetka veljavnosti kartice, datum poteka veljavnosti kartice.

5.3.3 Identifikacija imetnika kartice

Delavniška kartica mora biti zmožna hraniti naslednje identifikacijske podatke imetnika kartice:

- ime delavnice,

- naslov delavnice,

- priimek imetnika,

- osebno ime (imena) imetnika,

- izbrani jezik.

5.3.4 Podatki o uporabljanih vozilih

Delavniška kartica mora biti zmožna hraniti zapise podatkov uporabljanih vozil na enak način kakor voznikova kartica.

Delavniška kartica mora biti zmožna hraniti najmanj 4 take zapise.

5.3.5 Podatki o voznikovih dejavnostih

Delavniška kartica mora biti zmožna hraniti podatke o dejavnostih voznika na enak način kakor voznikova kartica.

Delavniška kartica mora biti zmožna hraniti podatke o voznikovih dejavnostih za najmanj en dan povprečnih voznikovih dejavnosti.

5.3.6 Podatki o začetkih in/ali zaključkih dnevnih delovnih izmen

Delavniška kartica mora biti zmožna hraniti zapise podatkov o začetkih in/ali koncih dnevnih delovnih izmen na enak način kakor voznikova kartica.

Delavniška kartica mora biti zmožna hraniti najmanj tri pare takih zapisov.

5.3.7 Podatki o dogodkih in napakah

Delavniška kartica mora biti zmožna hraniti podatke o dogodkih in napakah na enak način kakor voznikova kartica.

Delavniška kartica mora biti zmožna hraniti podatke za tri najnovejše dogodke vsake vrste (tj. skupaj 18 dogodkov) in za šest najnovejših napak vsake vrste (tj. 12 napak).

5.3.8 Podatki o kontrolnih dejavnostih

Delavniška kartica mora biti zmožna hraniti podatke o nadzornih dejavnostih na enak način kakor voznikova kartica.

5.3.9 Podatki o kalibriranju in nastavljanju časa

Delavniška kartica mora biti zmožna hraniti zapise o kalibriranjih in/ali nastavljanjih časa, opravljenih pri kartici vstavljeni v zapisovalno napravo.

Vsak zapis o kalibriranju mora obsegati naslednje podatke:

- namen kalibriranja (prvo nameščanje, nameščanje, rednakontrola),

- identifikacija vozila,

- posodobljeni ali potrjeni parametri (w, k, l, mere avtoplaščev, nastavitev naprave za omejevanje hitrosti (stare in nove vrednosti), datum in čas (stare in nove vrednosti),

- identifikacija zapisovalne naprave (kataloška številka VU; serijska številka VU, serijska številka zaznavala gibanja).

Delavniška kartica mora biti zmožna hraniti najmanj 88 takih zapisov.

Delavniška kartica mora imeti vgrajen števec, ki kaže, koliko kalibriranj je že bilo opravljenih s to kartico.

Delavniška kartica mora imeti vgrajen števec, ki kaže, koliko kalibriranj je že bilo opravljenih s to kartico od zadnjega prenosa podatkov z nje.

5.3.10 Podatki o posebnih stanjih

Delavniška kartica mora biti zmožna hraniti podatke o posebnih stanjih na enak način kakor voznikova kartica. Delavniška kartica mora biti zmožna hraniti dva taka zapisa.

5.4 Nadzorna kartica

5.4.1 Identifikacija kartice

Nadzorna kartica mora biti zmožna hraniti naslednje identifikacijske podatke kartice:

- številka kartice,

- država izdajateljica, ime organa izdajatelja, datum izdaje,

- datum začetka veljavnosti kartice, datum poteka veljavnosti kartice (če je določen).

5.4.2 Identifikacija imetnika kartice

Nadzorna kartica mora biti zmožna hraniti naslednje identifikacijske podatke imetnika kartice:

- ime nadzornega organa,

- naslov nadzornega organa,

- priimek imetnika,

- osebno ime (imena) imetnika,

- izbrani jezik.

5.4.3 Podatki o nadzornih dejavnostih

Nadzorna kartica mora biti zmožna hraniti naslednje podatke o nadzornih dejavnostih:

- datum in časnadzora,

- vrsta nadzora (prikazovanje in/ali tiskanje in/ali prenos podatkov iz VU in/ali prenos podatkov iz kartice),

- obdobje, katerega podatki so preneseni (če je bil prenos opravljen),

- registrska številka vozila in država, v kateri je vozilo registrirano,

- številka in država izdajateljica nadzorovane voznikove kartice.

Delavniška kartica mora biti zmožna hraniti najmanj 230 takih zapisov.

5.5 Kartica podjetja

5.5.1 Identifikacija kartice

Kartica podjetja mora biti zmožna hraniti naslednje identifikacijske podatke kartice:

- številka kartice,

- država izdajateljica, ime organa izdajatelja, datum izdaje,

- datum začetka veljavnosti kartice, datum poteka veljavnosti kartice (če je določen).

5.5.2 Identifikacija imetnika kartice

Kartica podjetja mora biti zmožna hraniti naslednje identifikacijske podatke imetnika kartice:

- ime podjetja,

- naslov podjetja.

5.5.3 Podatki o dejavnostih podjetja

Kartica podjetja mora biti zmožna hraniti naslednje podatke o dejavnostih podjetja:

- datum in čas dejavnosti,

- vrsta dejavnosti (vklop in/ali izklop blokade VU; prenos podatkov z VU in/ali kartice),

- obdobje, katerega podatki so preneseni (če je bil prenos opravljen),

- registrska številka vozila in država, v kateri je vozilo registrirano,

- številka in država izdajateljica kartice (če je bil opravljen prenos podatkov s kartice).

Kartica podjetja mora biti zmožna hraniti najmanj 230 takih zapisov.

V. NAMESTITEV ZAPISOVALNE NAPRAVE

1. Namestitev

Nova zapisovalna naprava se dobavlja izvajalcem namestitve ali proizvajalcem vozil neaktivirana, z vsemi kalibracijskimi parametri naštetimi v točki III(20) nastavljenimi na ustrezne in veljavne privzete vrednosti. Kjer ni ustrezna nobena privzeta vrednost, naj bodo besedilni parametri nastavljeni kot nizi znakov "?", številski parametri pa na vrednosti "0".

Dokler ni aktivirana, naj zapisovalna naprava omogoča dostop do funkcije kalibriranja tudi kadar ni v režimu kalibriranja.

Dokler ni aktivirana, naj zapisovalna naprava ne zapisuje niti hrani podatkov, omenjenih v točkah III.12.3 do III.12.9 in III.12.12 do III.12.14.

Pri nameščanju morajo proizvajalci vozil nastaviti vse znane parametre.

Proizvajalci vozil ali izvajalci namestitve morajo, preden vozilo zapusti delavnico, v kateri je bila opravljena namestitev, nameščeno zapisovalno napravo aktivirati.

Aktiviranje zapisovalne naprave mora avtomatsko sprožiti prva vstavitev delavniške kartice v katerokoli od vmesniških naprav za kartice.

Pred aktiviranjem ali med njim se morajo avtomatsko opraviti tudi vse potrebne operacije povezave med zaznavalom gibanja in enoto v vozilu.

Po aktiviranju mora zapisovalna naprava polno opravljati predpisane funkcije in omejevati dostop do podatkov.

Po prvem aktiviranju mora zapisovalna naprava polno opravljati funkcije zapisovanja in hranjenja podatkov.

Namestitvi sledi kalibriranje. Prvo kalibriranje vključuje vnos registrske številke vozila in mora biti opravljeno najpozneje v dveh tednih po namestitvi ali po registraciji vozila, kar od tega dvojega je kasnejše.

Zapisovalna naprava mora biti vgrajena v vozilu tako, da lahko voznik doseže potrebne funkcije s svojega sedeža.

2. Namestitvena ploščica

Po preverjanju zapisovalne naprave ob namestitvi se nanjo ali ob njej pritrdi jasno vidna in enostavno dostopna namestitvena ploščica. Po vsakem kontroli pri pooblaščenem izvajalcu ali delavnici se namesto prejšnje ploščice pritrdi nova ploščica.

Na ploščici morajo biti vsaj naslednji podatki:

- ime, naslov ali blagovno ime pooblaščenega izvajalca ali delavnice,

- značilni koeficient vozila v obliki "w = … imp/km",

- konstanta zapisovalne naprave v obliki "k = … imp/km",

- efektivni obseg avtoplaščev v obliki "l = … mm",

- mere avtoplaščev,

- datum določitve značilnega koeficienta vozila in merjenja efektivnega obsega avtoplaščev,

- identifikacijska številka vozila.

3. Plombiranje

Plombirani morajo biti naslednji deli:

- vsi priključki, ki bi lahko odklopljeni omogočili izvedbo nezaznavnih sprememb ali nezaznavno izgubo podatkov,

- namestitvena ploščica, če ni pritrjena tako, da je ni mogoče odstraniti brez uničenja oznak na njej.

Zgoraj omenjene plombe se sme odstraniti:

- v primeru sile,

- za namestitev, nastavitev ali popravilo naprave za omejevanje hitrosti vozila ali kake druge naprave za varno vožnjo, pod pogojem, da zapisovalna naprava tudi po tem deluje zanesljivo in pravilno ter da jo po namestitvi naprave za omejevanje hitrosti vozila ali druge naprave za varno vožnjo pooblaščen izvajalec ali delavnica ponovno plombira takoj (v skladu s poglavjem IV), v drugih primerih pa najpozneje v sedmih dneh.

Ob vsakem prelomu plomb je treba pripraviti pisno izjavo o razlogih za to dejanje in jo dati na voljo pristojnim organom.

VI. PREVERJANJA, KONTROLE IN POPRAVILA

Zahteve glede okoliščin, ki upravičujejo prelom plomb, omenjene v členu 12.5 Uredbe (EGS) št. 3821/85, nazadnje spremenjene z Uredbo (ES) št. 2135/98, so opredeljene v točki V(3) te priloge.

1. Odobritev izvajalcev ali delavnic

Države članice odobravajo, redno nadzorujejo in certificirajo organe, ki izvajajo:

- nameščanje,

- preverjanja,

- kontrole,

- popravila.

V okviru člena 12(1) te uredbe se delavniške kartice izdajajo le izvajalcem in/ali delavnicam, odobrenim za aktiviranje in/ali kalibriranje zapisovalne naprave v skladu s to prilogo in, če ni ustrezno utemeljeno drugače:

- ki niso upravičeni do kartice podjetja,

- in katerih druge poslovne dejavnosti ne pomenijo potencialnega tveganja za varnost sistema, opredeljeno v dodatku 10.

2. Preverjanje novih in popravljenih instrumentov

Vsako posamezno napravo, novo ali popravljeno, se preveri glede pravilnosti delovanja in točnosti odčitavanja in zapisovanja v okviru mej predpisanih v točkah III.2.1 in III.2.2 s plombiranjem v skladu s točko V.3 in kalibriranjem.

3. Pregled namestitve

Ob namestitvi na vozilo mora celotna instalacija (vključno z zapisovalno napravo) izpolnjevati določbe o največjih dovoljenih pogreških iz točk III.2.1 in III.2.2.

4. Redne kontrole

Redne kontrole v vozilu nameščene opreme se opravljajo po vsakem popravilu opreme ali po vsaki spremembi značilnega koeficienta vozila ali efektivnega obsega avtoplaščev ali po tem, ko napaka UTC časa opreme preseže 20 minut, ali po spremembi registrske številke vozila, ali najpozneje dve leti (24 mesecev) po zadnji kontroli.

Te kontrole obsegajo naslednja preverjanja:

- ali zapisovalna naprava deluje pravilno, vključno s funkcijo shranjevanja podatkov na tahografske kartice,

- ali je zagotovljena skladnost z določbami točk III.2.1 in III.2.2 o največjih tolerancah celotne instalacije,

- ali ima zapisovalna naprava oznako odobritve tipa,

- ali je pritrjena namestitvena ploščica,

- ali so plombe na napravi in na drugih delih instalacije nedotaknjene,

- preverjanje dejanskega obsega avtoplaščev.

Ti pregledi morajo obsegati tudi kalibriranje.

5. Meritve pogreškov

Meritve pogreškov ob namestitvi in med uporabo morajo biti opravljene pod naslednjimi pogoji, ki veljajo za standardne preskusne pogoje:

- vozilo neobremenjeno, pripravljeno za vožnjo,

- tlak v avtoplaščih v skladu z navodili proizvajalca,

- obraba avtoplaščev v okviru omejitev, ki jih določajo nacionalni predpisi,

- gibanje vozila:

- vozilo se premika na lastni motorni pogon v ravni črti na ravni podlagi s hitrostjo 50 ± 5 km/h. Merilna razdalja mora biti vsaj 1000 m,

- za ta preskus se lahko uporabi tudi kaka druga metoda primerljive točnosti, npr. ustrezna preskusna proga.

6. Popravila

Delavnica mora imeti zmogljivosti za prenos podatkov z zapisovalne naprave, tako da lahko te podatke posreduje nazaj prevoznemu podjetju.

Če okvara zapisovalna naprave, tudi po popravilu v delavnici, onemogoča prenos zapisanih podatkov, pooblaščena delavnica izda prevoznemu podjetju certifikat, da podatkov ni mogoče prenesti z zapisovalne naprave. Delavnica mora hraniti kopijo vsakega izdanega certifikata najmanj eno leto.

VII. IZDAJANJE KARTIC

Procesi izdajanja kartic, ki jih vzpostavijo posamezne države članice, morajo biti v skladu z naslednjimi določbami:

Ob prvi izdaji tahografske kartice prosilcu morajo biti zaporedna tekoča številka kartice (če obstaja), zaporedna številka zamenjave in zaporedna številka obnovitve nastavljene na "0".

Številke kartic pri neosebnih tahografskih karticah, ki se jih izda enemu nadzornemu organu ali eni delavnici ali enemu prevoznemu podjetju, morajo imeti prvih 13 številk enakih, zaporedne tekoče številke pa morajo biti različne.

Tahografska kartica, ki se jo izda kot zamenjavo za obstoječo tahografsko kartico, mora imeti enako številko kartice kakor zamenjana kartica, le zaporedna številka zamenjave se poveča za "1" (v vrstnem redu 0…9, A…Z).

Tahografska kartica, ki se jo izda kot zamenjavo za obstoječo tahografsko kartico, mora imeti isti datum poteka veljavnosti kakor zamenjana kartica.

Tahografska kartica, ki se jo izda kot obnovitev obstoječe tahografske kartice, mora imeti enako številko kartice kakor kartica, ki se jo obnavlja, le zaporedna številka zamenjave se vrne na vrednost "0", zaporedna številka obnovitve pa se poveča za "1" (v vrstnem redu 0…9, A…Z).

Zamenjava obstoječe tahografske kartice, potrebna za spremembo administrativnih podatkov, poteka po pravilih za obnovitev kartice, če se izvede v isti državi članici, ali po pravilih za prvo izdajo kartice, če se izvede v drugi državi članici.

V polje "priimek imetnika kartice" se pri neosebnih delavniških ali nadzornih karticah zapiše ime delavnice ali nadzornega organa.

VIII. ODOBRITEV TIPA ZAPISOVALNE NAPRAVE IN TAHOGRAFSKIH KARTIC

1. Splošno

V okviru tega poglavja izraz "zapisovalna naprava" pomeni "zapisovalno napravo ali njene sestavne dele". Za kabel (kable) za povezavo zaznavala gibanja z enoto v vozilu ni potrebnaodobritev tipa. Papir, ki ga uporablja zapisovalna naprava, šteje kot sestavni del zapisovalne naprave.

Zapisovalna naprava mora biti predložena v odobritev skupaj z vsemi vgrajenimi dodatnimi napravami.

Odobritev tipa zapisovalne naprave in tahografskih kartic obsega varnostne preskuse, funkcionalne preskuse in preskuse skupne uporabnosti. Pozitivne rezultate vsakega od teh preskusov se navede v ustreznem certifikatu.

Organi držav članic, ki so pristojni za odobritev tipa, ne izdajo certifikata o odobritvi tipa v skladu s členom 5 te uredbe, če nimajo:

- varnostnega certifikata,

- funkcionalnega certifikata,

- in certifikata skupne uporabnosti

za zapisovalno napravo ali tahografsko kartico, ki je predmetodobritve tipa.

O vsaki spremembi programske opreme, strojne opreme ali vrste gradiv, uporabljenih pri njeni izdelavi, je treba pred uporabo obvestiti organ, ki je napravo tipsko odobril. Ta organ lahko proizvajalcu podaljšaodobritev tipa, lahko pa zahteva posodobitev ali potrditev ustreznih funkcionalnih, varnostnih certifikatov in/ali certifikatov skupne uporabnosti.

Postopke za nadgradnjo nameščene zapisovalne naprave mora odobriti organ, ki je zapisovalno napravo tipsko odobril. Nadgradnja programske opreme ne sme spremeniti ali zbrisati nobenih podatkov o voznikovih dejavnostih, shranjenih v zapisovalni napravi. Nadgradnja programske opreme se sme izvesti le na odgovornost proizvajalca opreme.

2. Varnostni certifikat

Varnostni certifikat se izda v skladu z določbami dodatka 10 te priloge.

3. Funkcionalni certifikat

Vlagatelj zahtevka za tipsko odobritev mora organu države članice, pristojnemu za odobritev tipa, predložiti vsa gradiva in dokumentacijo, ki jih ta organ smatra za potrebna.

Funkcionalni certifikat se izda proizvajalcu šele po tem, ko so uspešno opravljeni vsaj vsi funkcionalni preskusi, predpisani v dodatku 9.

Organ, pristojen za odobritev tipa, izda funkcionalni certifikat. Ta certifikat navaja poleg imena prejemnika in identifikacije modela tudi podroben seznam opravljenih preskusov in doseženih rezultatov.

4. Certifikat skupne uporabnosti

Preskusi skupne uporabnosti se opravljajo v enem samem laboratoriju, za katerega je pristojna in zanj odgovarja Evropska komisija.

Laboratorij registrira zahtevke proizvajalcev za preskuse skupne uporabnosti v vrstnem redu njihove predložitve.

Zahtevek se uradno registrira šele takrat, ko laboratorij razpolaga s:

- vsemi gradivi in dokumentacijo, potrebnimi za te preskuse skupne uporabnosti,

- ustreznim varnostnim certifikatom,

- ustreznim funkcionalnim certifikatom.

O datumu registracije zahtevka se obvesti proizvajalca.

Laboratorij ne opravi nikakršnih preskusov skupne uporabnosti za zapisovalno napravo ali tahografsko kartico, za katero še nista izdana varnostni certifikat in funkcionalni certifikat.

Proizvajalec, ki vloži zahtevek za preskuse skupne uporabnosti, se obveže laboratoriju, odgovornemu za te preskuse, prepustiti na razpolago vsa gradiva in dokumentacijo, ki jih je predložil za izvedbo preskusov.

Preskusi skupne uporabnosti se opravijo v skladu z določbami člena 5 dodatka 9 te priloge, ki zadevajo posamezni tip zapisovalne naprave ali tahografsko kartico:

- za katero tipska odobritev še velja, ali

- za katero se tipska odobritev opravlja in ki ima veljaven certifikat skupne uporabnosti.

Laboratorij izda proizvajalcu certifikat skupne uporabnosti šele po uspešno opravljenih vseh zahtevanih preskusih skupne uporabnosti.

Če pri eni postavki ali več zapisovalne naprave ali tahografskih kartic preskusi skupne uporabnosti niso uspešni, kakor je predpisano v zahtevi 283, laboratorij proizvajalcu ne izda certifikata skupne uporabnosti, dokler ta ne izvede potrebnih sprememb in preskusi skupne uporabnosti niso uspešni. Laboratorij mora ob pomoči proizvajalca, ki ga napaka glede skupne uporabnosti zadeva, navesti vzrok problema in mora poskušati pomagati proizvajalcu pri iskanju tehnične rešitve. V primerih, ko proizvajalec spremeni svoj izdelek, mora na svojo odgovornost pri ustreznih organih ugotoviti, ali varnostni in funkcionalni certifikat za ta izdelek še veljata.

Certifikat skupne uporabnosti velja šest mesecev. Če proizvajalec v tem času ne pridobi ustreznega certifikata o odobritvi tipa, je preklican. Ta certifikat proizvajalec posreduje organu države članice, pristojnemu za odobritev tipa, pri katerem je bil izdan funkcionalni certifikat.

Nobenega elementa, ki bi bil lahko vzrok napake glede skupne uporabnosti, ni dopustno uporabiti za doseganje dobička ali prevladujočega položaja.

5. Certifikat o odobritvi tipa

Organ države članice, pristojen za odobritev tipa, izda certifikat o odobritvi tipa takoj, ko ima vse tri zahtevane certifikate.

Ko izda certifikat o odobritvi tipa proizvajalcu, pošlje kopijo certifikata tudi laboratoriju, pristojnemu za